
讛诪讗讬专讬

讻专诐 讜砖讚讛 砖讛讬讛 讙讚专 讘谞转讬诐 讝讛 住讜诪讱 讝专注讬讜 诇讻讗谉 讜讝讛 住讜诪讱 讙驻谞讬讜 诪讻讗谉 谞驻专爪讛 诪讞讬爪转 讛讻专诐 讗讜诪专讬诐 诇讜 讙讚讜专 讜讗驻讬' 谞驻专爪讛 讻诪讛 驻注诪讬诐 讜讗诐 谞转讬讗砖 讛讬诪谞讛 讜诇讗 讙讚专讛 讛专讬 讝讛 拽讚砖 讜讞讬讬讘 讘讗讞专讬讜转讜 讜讚讘专 讝讛 爪专讬讱 诇拽爪转 讘讬讗讜专讬诐 讬转讘讗专讜 讘诪住讻转 讘讘讗 讘转专讗 驻专拽 专讗砖讜谉:





砖讬讟讛 诪拽讜讘爪转

 讗讜诪专讬谉 诇讜 讙讚讜专. 讜讛讗讬 讗讜诪专讬谉 诇讜 讙讚讜专 讚拽讗诪专讬谞谉 诇讘注诇 讛讻专诐 讜诇讗 诇讘注诇 讛讝专注讬诐 诇讗 诪砖讜诐 讚讙驻谞讬诐 讗住专讬 讝专注讬诐 讜讝专注讬诐 诇讗 讗住专讬 讙驻谞讬诐 讚讘讜讚讗讬 砖谞讬讛诐 谞讗住专讬谉 注谞讘讬诐 讛讬讜爪讗讬诐 讘讻专诐 讘砖注转 讛讝专注讬诐 讻讚讻转讬讘 驻谉 转拽讚砖 讛诪诇讗讛 讛讝专注 讗砖专 转讝专注 讜讻讜' 砖诪注 诪讬谞讛 讚砖谞讬讛诐 谞讗住专讬谉 诪讚诇讗 讻转讬讘 讗砖专 转讝专注 讘转讜讱 转讘讜讗转 讛讻专诐 讜讛讻讬 转谞谉 讘讻诪讛 诪拽讜诪讜转 砖诇 讻诇讗讬诐 讗诇讗 诇驻讬 砖讗讬谉 讙讜祝 讛讙驻谞讬诐 注爪诪谉 谞讗住专讬谉 讗诇讗 讛注谞讘讬诐 讛讬讜爪讗讬诐 诪讛谉 讻讚讻转讬讘 讜转讘讜讗转 讛讻专诐 讜诇讗 讻转讬讘 讜讛讻专诐 讜驻注诪讬诐 讛专讘讛 讬砖 讘砖谞讛 砖讗讬谉 注谞讘讬诐 讘讙驻谉 谞诪爪讗 砖讛讙驻谉 诪讝拽转 讗讞专讬诐 讜诇讗 谞讬讝讜拽转 诪砖讜诐 讛讻讬 注诇 讘注诇 讛讻专诐 诇讘谞讜转 讛讙讚专 讘注转 砖讗讬谉 砖诐 注谞讘讬诐 讜讗讬谉 诇讘注诇 讛讝专注讬诐 诇住讬讜注讬讛 诪砖讜诐 讚注诇 讛诪讝讬拽 诇讛专讞讬拽 讗转 注爪诪讜 讗讘诇 讗诐 讬砖 砖诐 注谞讘讬诐 砖讛讘讬讗讜 砖诇讬砖 注诇 砖谞讬讛诐 诇讘谞讜转 讛讙讚专 讚砖谞讬讛诐 诪讝讬拽讬谉 讝讛 讗转 讝讛 讜讛讻讬 转谞谉 讘驻专拽 专讗砖讜谉 讚讻诇讗讬诐 诪讗讬诪转讬 讛讙驻谞讬诐 谞讗住专讬诐 讜讻讜'. 讛"专 讬讛讜谞转谉 讝"诇.
讜讝讛 诇砖讜谉 讛专诪"讛 讝"诇 讘驻专讟讬讜 转谞讬讗 诪讞讬爪转 讛讻专诐 砖谞驻专爪讛 讗讜诪专讬诐 诇讘注诇 讛讻专诐 讙讚讜专 讘讝诪谉 砖诇讗 谞注砖讜 讛注谞讘讬诐 讻驻讜诇 讛诇讘谉 讜讛讬讬谞讜 诪砖注转 讻谞讬住转 讛诪讬诐 诇讘讜住专 讚讛讬讬谞讜 诪砖讛转讞讬诇讜 诇讛转讘砖诇 讜诇讛诪转讬拽 拽爪转 讜讗砖转讻讞 讚讘注诇 讛讻专诐 诪讝讬拽 诇讬讛 诇讘注诇 讛转讘讜讗讛 讚讗诪专 诇讛 讻讙讜谉 砖讛讘讬讗讛 讛转讘讜讗讛 砖诇讬砖 讜讘注诇 讛转讘讜讗讛 诇讗 诪讝讬拽 诇讬讛 诇讘注诇 讛讻专诐 讚诇讗 诪转住专讬 注谞讘讬诐 注讚 砖讬注砖讜 讻驻讜诇 讛诇讘谉 讻讚转谞谉 讘讻诇讗讬诐 讘驻专拽 讛诪讘专讬讱 讗转 讛讙驻谉 诪讗讬诪转讬 转讘讜讗讛 诪转拽讚砖转 诪砖转砖诇讬砖 讜注谞讘讬诐 诪砖讬注砖讜 讻驻讜诇 讛诇讘谉 讜专讜讘 砖谞讬诐 讛转讘讜讗讛 讬讜转专 诪砖诇讬砖 讜注讚讬讬谉 诇讗 谞注砖讜 讛注谞讘讬诐 讻驻讜诇 讛诇讘谉 讛讬诇讻讱 注诇 讛诪讝讬拽 诇讛专讞讬拽 讗转 注爪诪讜. 注"讻.


讛专讬 讝讛 拽讚砖 讜讞讬讬讘 讘讗讞专讬讜转讜. 讻转讜讘 讘转讜住驻讜转 讗讘诇 讗讬谉 诇讜诪专 讛讻讗 谞诪讬 讛讜讬 讛讬讝拽 砖讗讬谉 谞讬讻专 讜拽谞住讜讛讜 讜讻讜'. 讜注讜讚 讚讗讬 诪讟注诐 拽谞住 讛讬讻讬 诪讬讬转讬 专讗讬讛 诪讬谞讛 讚讚讬讬谞讬谞谉 讚讬谞讗 讚讙专诪讬. 诪讬讛讜 诪讝讛 讗讬谉 诇讚拽讚拽 讚讗讬讻讗 诇诪讬诪专 砖讗诐 诇讗 讛讬讛 讛讛讬讝拽 讛谞讬讻专 讞讬讬讘 诪谉 讛讚讬谉 诇讗 讛讬讜 拽讜谞住讬谉 讗讜转讜 讻砖讗讬谞讜 谞讬讻专 讗讘诇 讛讗 转讬诪讛 讗讬 拽谞住 讛讜讗 讘诪讝讬讚 讚讜拽讗 讬转讞讬讬讘. 转讜住驻讜转 砖讗谞抓.


诪转谞讬转讬谉 爪讘注讜 讻讗讜专. 讻诇讜诪专 砖讗讬谞讜 诪讜驻住讚 讗诇讗 专讗讜讬 诇注砖讜转 诪诪谞讜 讘讙讚 讗诇讗 砖诇讗 讬讛讗 谞讗讛 讻砖讗专 讘讙讚. 讛"专 讬讛讜谞转谉 讝"诇.


讗诐 讛砖讘讞 讬转专 注诇 讛讬爪讬讗讛. 讻转讜讘 讘转讜住驻讜转 讜诪讬讛讜 讗诐 讛爪讘注 讬转专 注诇 讛讬爪讬讗讛 讚转谞谉 讙讘讬 爪讘注 讻注讜专 诇讗 讛讜讬 驻讬专讜砖 讻讬 讛讛讬讗 讚讬专讜砖诇诪讬 讜讻讜'. 讜诪讬讛讜 诪砖讻讞转 诇讛 讻讙讜谉 讗讞专 砖讛转谞讜 讬讞讚 讛讜拽专讜 砖谞讬讛诐 讜讛讜拽专 讛讻注讜专 讬讜转专 诪诪讛 砖讛讬讛 诇讜 诇谞讗讛 诇讛讬讜转 砖讜讛 拽讜讚诐 砖讛讜拽专讜 讜谞讗诪专 砖诇讗 讬讜讻诇 讘注诇 讛爪诪专 诇砖讗讜诇 讗诇讗 砖诇讗 讬驻住讬讚 诪诪讛 砖讛讬讛 专讗讜讬 诇讬讟讜诇 诇驻讬 砖讜讬讬谉 砖讛讬讛 诇讜 诇讛讬讜转 砖讜讛 讘砖注转 讛转谞讗讬. 讜诪讬讛讜 诇讗 诪住转讘专 砖驻讬专 砖讬讛讗 专讗讜讬 诇诇讻转 讘讝讛 讗讞专 讛转谞讗讬 讜讗讬谉 诇砖讜谉 讛讬专讜砖诇诪讬 诪砖诪注 讻驻讬专讜砖 专"讬 砖讛专讬 讜讻讜' 讻讻转讜讘 讘转讜住驻讜转. 讜讛"专 讗诇讞谞谉 诪驻专砖 讚讗专讬砖讗 拽讗讬 讻讙讜谉 讚讗讬 爪讘注讬讛 住诪讬拽 讛讜讗 砖讜讛 注砖专讬诐 讜讞诪砖讛 诪谞讬诐 讜讛讬讛 讛爪讘注 讻诪讜 讻谉 诪专讜讬讞 讞诪砖讛 诪谞讬诐 讬讜转专 诪讬爪讬讗转讜 讚讛砖转讗 注砖专讬诐 讜讞诪砖讛 讜爪讘注 讻诇 讗讞讚 诪专讜讬讞 讞诪砖讛 诪谞讬诐 砖讛爪讘注 讻诪讜 讻谉 诇讗 讛讬讛 诪讜爪讬讗 讻讬 讗诐 讞诪砖讛 诪谞讬诐 诇爪讘注讜 砖专讙讬诇 诇讛砖讻讬专 驻讜注诇讬诐 诇讬诪讬诐 讗讜 讗驻讬诇讜 讛讜讗 注爪诪讜 爪讜讘注讜 诇讗 讛讬讛 注讜诇讛 砖讻专 讬诪讬讜 讬讜转专 诪讞诪砖讛 诪谞讬诐 讜讛讜讗 讬砖 诇讜 诇拽讘诇 注砖专讛 诪谞讬诐 讘砖讻专讜 讻讚专讱 拽讘诇谞讬诐 砖诪专讜讬讞讬诐 讬讜转专 诪砖讻专 驻注讜诇转 讬诪讬讛诐 讛讬诇讻讱 讛讗讬砖 讚爪讘注讬讛 讗讜讻诐 讜诇讬转 讛讜讗 讟讘 讗诇讗 注砖专讬诐 诪谞讬诐 讜讛砖讘讞 讬转专 注诇 讛讬爪讬讗讛 砖诇讗 讛讜爪讬讗 讛爪讘注 诇爪讘注讜 讗诇讗 讞诪砖讛 诪谞讬诐 讗诪专 诇讬讛 讘注诇 讛讘讬转 讗转 讗讜讘讚讬转 讚讬讚讱 讞诪砖讛 砖讛讬讛 诇讱 诇讛专讜讬讞 讜讗谞讗 诇讗 讗讜讘讚讬转 讚讬讚讬 讞诪砖讛 诪谞讬诐 砖讛讬讛 诇讬 诇讛专讜讬讞 讗讬 爪讘注转讬讛 住讜诪拽 砖讗讝 讻砖讛讬讬转讬 谞讜转谉 诇讱 注砖专讛 诪谞讬诐 注诇 砖讻专讱 讛讬讬转讬 诪专讜讬讞 讞诪砖讛 诪谞讬诐 讚注砖专讬诐 讜讞诪砖讛 讛讜讬 砖讜讬 讙诐 注讻砖讬讜 诇讗 讗转谉 诇讱 讻讬 讗诐 讞诪砖讛 诪谞讬诐 砖诇 讬爪讬讗讛 讻讚讬 砖讬讛讗 诇讬 讞诪砖讛 诪谞讬诐 专讬讜讞 讚注砖专讬诐 讛讜讗 讚砖讜讬 讛砖转讗 讗讘诇 讗诐 讛讜讗 砖讜讛 讙诐 注讻砖讬讜 注砖专讬诐 讜讗讞讚 诪谞讬诐 讗讜 注砖专讬诐 讜砖谞讬诐 诪谞讬诐 砖诪讗 讻诇 讛讬转专 讬讟讜诇 讛爪讘注 讻讬讜谉 砖诪专讜讬讞 讘注诇 讛讘讬转 讞诪砖讛 诪谞讬诐 讻诪讜 砖讛讬讛 诇讜 转讞讬诇讛 诇讛专讜讬讞. 讜诪讬讛讜 讗诐 讗讬谞讜 砖讜讛 讻讬 讗诐 砖讘注讛 注砖专 讗讜 砖诪讜谞讛 注砖专 讗讜 转砖注讛 注砖专 讗讜 讗驻讬诇讜 诇讗 讬砖讜讛 讻讬 讗诐 讞诪砖讛 注砖专 讚讛讬讬谞讜 诪诪砖 讻讚讬 讬爪讬讗转 讛爪讘注 谞专讗讛 讚诪讻诇 诪拽讜诐 谞讜转谉 诇讜 讗转 讛讬爪讬讗讛. 讜讗诐 讛讬爪讬讗讛 讬转讬专讛 注诇 讛砖讘讞 讛讬讬谞讜 讻讙讜谉 砖讗讬谞讜 砖讜讛 讻讬 讗诐 讗专讘注讛 注砖专 诪谞讬诐 讜讛爪讘注 讛讜爪讬讗 讞诪砖讛 诪谞讬诐 诇爪讘注讜 谞讜转谉 诇讜 讗转 讛砖讘讞 讚讛讬讬谞讜 讗专讘注讛 诪谞讬诐. 讜诪讬讛讜 讗诐 讗讬专注 砖讛讜爪讬讗 讛爪讘注 砖砖讛 诪谞讬诐 讗讜 砖讘注讛 讗讜 讗驻讬诇讜 注砖专讛 诪谞讬诐 讜注讚讬讬谉 讬讜转专 讜讛讜讗 讗讬谞讜 砖讜讛 讻讬 讗诐 注砖专讬诐 诪谞讬诐 讜讗诇讜 爪讘注讜 住讜诪拽 诇讗 讛讬讛 专讗讜讬 诇讛讜爪讬讗 讻讬 讗诐 讞诪砖讛 诪谞讬诐 讜讛讻讬谉 砖讜讛 注砖专讬诐 讜讞诪砖讛 诪谞讬诐 讻讙讜谉 砖讛讜拽专 讘讙讚 爪讘讜注 讗讚讜诐 讜爪讘讜注 砖讞讜专 讗讜讝讬诇 讘讝讛 爪专讬讱 讚拽讚讜拽 讗诐 专讗讜讬 诇驻专讜注 诇爪讘注 讬爪讬讗讛 砖讛讜爪讬讗 讗讜 砖讘讞 讗诐 讛讬爪讬讗讛 讬转讬专讛 讗讜 砖诪讗 讗讬谉 专讗讜讬 诇驻专讜注 讗诇讗 诪讛 砖讛讬讛 专讗讜讬 诇讛讜爪讬讗 诇爪讜讘注讜 讗讚讜诐 讻诪讜 砖讛讬转讛 讜讘注谞讬谉 讝讛 砖驻讬专 谞讜讻诇 诇驻专砖 讻诪讜 讙讘讬 讬讜专讚 诇转讜讱 砖讚讛 讞讘专讜 讜讘讻诇 诪拽讜诐 砖砖谞讬谞讜 讘注谞讬谉 讝讛. 讜讙诐 驻讬专讜砖 讝讛 讚讞讜拽 讜讗讬谞讜 讗诇讗 讚讘专讬 谞讘讬讗讜转. 讜谞专讗讛 砖讛讬专讜砖诇诪讬 诇注谞讬谉 讝讛 诇讗 拽转谞讬 讜诇讗 诇驻专砖 诇砖讜谉 讛诪砖谞讛 讚注诇 讻专讞讱 诇讗 诪讬讬专讬 讻砖谞转谉 诇讜 爪诪专 讜住诪诪谞讬诐 讚讗诐 讻谉 讚诪讬 爪诪专讜 讜住诪诪谞讬诐 诪讬讘注讬 诇讬讛 讻讚驻专讬讱 诇注讬诇 讗诇讗 诇讗 砖诪注讬谞谉 讚诇驻讬 砖讬讟讛 讝讜 讚讗诪专讬谞谉 讻讬 讬讛讬讘 诇讬讛 讞诪砖讛 诪谞讜讬 注诪专 讜讞诪砖讛 诪谞讜讬 住诪诪谞讬诐 讜注砖专讛 诪谞讜讬 讗讙专讗 讜讗讬 爪讘注讬讛 住讜诪拽 讛讜讬 讟讜讘 注砖专讬诐 讜讞诪砖讛 讜讛砖转讗 讚爪讘注讬讛 讗讜讻诐 诇讬转 讛讜讗 讟讘 讗诇讗 注砖专讬诐 讚讗诪专 诇讬讛 讗转 讗讜讘讚讬转 讚讬讚讱 讜讗谞讗 诇讗 讗讜讘讚讬转 讚讬讚讬. 诇驻讬 注谞讬谉 诪驻专砖讬诐 诪转谞讬转讬谉 讻砖诇讗 谞转谉 诇讜 讛爪诪专 诇爪讘注讜 讗讚讜诐 讜爪讘注讜 砖讞讜专 砖诪注讻讘 诪砖讻专 讛讗讜诪谉 诪讛 砖讛讬讛 诇讜 讘注诇 讛爪诪专 诇讛专讜讬讞 讗诇讜 爪讘注讜 讛讗讜诪谉 讗讚讜诐 讜讛诪讜转专 讬砖诇诐 诇讜 诪讬讛讜 讬爪讬讗讛 诇讗 讬驻住讬讚 讗讜诪谉 讗驻讬诇讜 诇讗 讬砖谞讜 砖讘讞 讗诇讗 讘讚诪讬 讬爪讬讗转讜 讻讚拽转谞讬 谞讜转谉 诇讜 讗转 讛砖讘讞 讜谞讜转谉 诇讜 讗转 讛讬爪讬讗讛. 讜讛讚专 拽转谞讬 讘讬专讜砖诇诪讬 讗诪专 专讘讬 讬讜住讬 砖诪注 诪讬谞讛 讘专 谞砖 讚讬讛讘 诇讬讛 讞讘专讬讛 讞讚 讚讬谞专 讚讝讘讬谉 诇讬讛 讞讟讬谉 诪谉 讟讘专讬讗 讜讗讝诇 讜讝讘讬谉 诇讬讛 诪谉 爪驻讜专讬 讗诪专 诇讬讛 讗讬诇讜 讝讘讬谞转 诪讟讘专讬讗 讛讜讜 讻"讛 诪谞讜讬 讻讬讜谉 讚讝讘谞转讜谉 诪爪驻讜专讬 诇讬转 讗讬谞讜谉 讗诇讗 注砖专讬诐 诪谞讜讬 讗转 讗讜讘讚讬转 讚讬讚讱 讗谞讗 诇讗 讗讜讘讚讬转 讚讬讚讬 讜爪专讬讱 讘讛讗讬 讚讬谞讗 砖拽爪抓 诇讜 讚诪讬诐 讘砖讘讞 讜讘讬爪讬讗转讜. 转讜住驻讜转 砖讗谞抓. 讜讬砖 讘讝讛 讛讚讬讘讜专 讟注讜讬讜转 讬注讜讬讬谞讜.
讜讛"专 讬讛讜谞转谉 讝"诇 驻讬专砖 讜讝讛 诇砖讜谞讜 讗诐 讛砖讘讞 讬转专 注诇 讛讛讜爪讗讛 讻诇讜诪专 砖谞砖讘讞讛 讛爪诪专 讘注砖专讬诐 讚讬谞专 讜诇讗 讛讜爪讬讗 讘住诪诪谞讬 讛讬讜专讛 讗诇讗 讞诪砖讛 讚讬谞专讬诐 讘诇讘讚 谞讜转谉 诇讜 讘注诇 讛讘讬转 诇讗讜诪谉 讞诪砖讛 讚讬谞专讬诐 砖讛讜爪讬讗 讘住诪诪谞讬诐 讻讬讜谉 砖诇讗 砖谞讛 诪诪爪讜转讜 讗讘诇 诇讗 砖讻专讜 砖讛专讬 诇讗 讛驻住讬讚讜 讛专讘讛 砖诇讗 砖诪专 爪诪专讜 讘讬讜专讛 砖讗诇诪诇讗 砖诪专讛 讻讗砖专 讛转谞讛 诇讜 讛讬讛 爪诪专讜 砖讜讛 砖诇砖讛 讚讬谞专讬诐 讜讚讬谉 讛讜讗 砖讬驻住讬讚 砖讻专讜 讙诐 讛讜讗 砖讛专讬 讙专诐 诇讜 讛驻住讚 讜讗诐 讛讜爪讗讛 讬转讬专讛 注诇 讛砖讘讞 砖讛讛讜爪讗讛 注砖专讬诐 讚讬谞专讬诐 讜讛砖讘讞 讞诪砖讛 讚讬谞专讬诐 讘诇讘讚 讗讬谉 诇讗讜诪谉 注诇 讘注诇 讛讘讬转 讗诇讗 讞诪砖讛 讚讬谞专讬诐 讜诪驻住讬讚 诪讛 砖讛讜爪讬讗 讘住诪诪谞讬诐 讜砖讻专 诪注砖讛 讬讚讬讜 讚诪爪讬 讗诪专 诇讬讛 讘注诇 讛讘讬转 诪讛 转讝注拽 讗诇讬 讛诇讗 讛讞讝专转讬 诇讱 讻诇 诪讛 砖讛砖讘讞转 诇讬 讜诇讬 讛驻住讚转 讻诪讛 讘驻砖讬注讜转讱. 讜诪砖谞讛 讝讜 讚讘专讬 讛讻诇 讛讬讗 讻诇讜诪专 讗驻讬诇讜 专讘讬 诪讗讬专 诪讜讚讛 讚诇讗 拽谞讬 讗讜诪谉 诇爪诪专.


诇爪讘讜注 诇讜 砖讞讜专 讜爪讘注讜 讗讚讜诐 讜讻讜'. 专讘讬 讬讛讜讚讛 讗讜诪专 讜讻讜'. 专讘讬 讬讛讜讚讛 住讘专 讻讬讜谉 砖诇讗 讗诪专 讘驻讬专讜砖 砖谞转讻讜讜谉 诇讙讝讜诇 讗诇讗 讘砖讜讙讙 讘讗 诪注砖讛 诇讬讚讜 诇讗 拽谞讗讜 讘砖注转 爪讘讬注讛 讜诪讛 砖讛讜砖讘讞讛 诇爪讜专讱 讘注诇 讛讘讬转 讛讜砖讘讞 讗诇讗 砖谞拽谞讜住 讛讗讜诪谉 砖讙专诐 讛驻住讚 诇讘注诇 讛讘讬转 砖讗诐 讛砖讘讞 讬转专 注诇 讛讛讜爪讗讛 讗讬谉 注诇 讘注诇 讛讘讬转 诇砖诇诐 诇讜 讻诇诇 诪砖讻专讜 讗诇讗 讛讜爪讗转讜 诇讘讚讜 砖讛专讬 谞讻专转 讛讜爪讗转 讚爪诪专 讜砖讻专讜 讗讬谉 诇讜 诇转讘讜注 诪讞诪转 诪讜转专 讛砖讘讞 砖谞砖讘讞 注诇 讬讚讜 讚讻讬讜谉 砖讘讗 讛驻住讚 讙讚讜诇 诇讘注诇 讛讘讬转 砖砖讻专讜 注诇 讬讚讜 砖诇讗 爪讘注讜 讗讚讜诐 讻诪爪讜转讜 砖讛讬讛 诪砖讘讬讞 讻驻诇讬 讻驻诇讬诐 讚讬谉 讛讜讗 砖讬驻住讬讚 讙诐 讛讜讗 诪注砖讛 讬讚讬讜 讜讗诐 讛讛讜爪讗讛 讬转讬专讛 注诇 讛砖讘讞 诇讗 讬拽讘诇 诪讘注诇 讛讘讬转 讗诇讗 砖讬注讜专 砖讘讞 诪讛讜爪讗转讜 讚诪爪讬 讗诪专 诇讬讛 讛诇讛 诇讗 讛专讜讞转讬 注诪讱 讻诇讜诐 讜讛驻住讚转讬 讛专讘讛 讜诪讛 砖讛砖讘讞转 讗转 爪诪专讬 讛讞讝专转讬 诇讱. 注"讻. 讛"专 讬讛讜谞转谉 讝"诇.


讙诪专讗 讻驻专讗 讚讜讚讬. 讻诇讜诪专 砖爪讘注讜 讘砖讬专讬 讬讜专讛 注讚 砖谞注砖讛 讻注讬谉 诪讟诇讬转 砖诪拽谞讞讬谉 讘讛 讗转 讛讬讜专讜转 砖诇 爪讘注讬诐. 讛专诪"讛 讝"诇 讘驻专讟讬讜.
讜专讘讬谞讜 讞谞谞讗诇 讝"诇 驻讬专砖 讜讝"诇 讻注讜专 讻诇讘讜住 讻驻专讗 讚讜讚讬 驻讬专讜砖 讚专讻讬谉 讚专讻讬谉 讚专讱 爪讘讜注 讗讚讜诐 诪专讗讛讜 注诪讜拽 讜讚专讱 讗讚讜诐 讗讬谞讜 注诪讜拽 讻诇 讻讱 讜讛讜讗 讻诪讜 讛诪讟诇讬转 砖诪拽谞讞讬谉 讘讛 讬讜专讜转 砖诇 爪讘注讬诐 砖讛诐 讻讜诇诐 注砖讜讬诐 讚专讻讬诐 讚专讻讬诐 讻诪讜 砖讗诪专谞讜. 注"讻.
讜讝讛 诇砖讜谉 专讘 砖专讬专讗 讙讗讜谉 讝"诇 讘转砖讜讘讜转讬讜 诪讜注转拽 诪诇砖讜谉 注专讘讬 讗诪专 专讘 驻驻讗 讘专 砖诪讜讗诇 讻驻专讗 讚讜讚讬 驻讬专讜砖 拽讬谞讜讞 讛讬讜专讜转 讜讛讜讗 诪讬谉 爪讘注 拽讜专讬谉 诇讜 讘爪诪专 拽讬谞讜讞 讛讬讜专讜转 讜讛讜讗 讙讜讜谉 讬讛讬讜 讘讜 讻诪讛 讞讘专讘讜专讜转 讘讛专讜转 讘讛专讜转 讻爪讜专转 注诪讜讚讬诐 讜讛讬讛 拽爪转诐 注讜讘专 注诇 拽爪转诐 讜讬讚诪讜 诇爪讘转 讛谞拽专讗 讻诇讘讜住 讻诪讜 砖讗诪专讜 讘住谞讚诇 讛诪住讜诪专 注砖讗讜 讻诪讬谉 讻诇讘讜住 讜讘住讜讟讛 讻诇讘讜住 砖诇 讘专讝诇 讛讬讜 诪讟讬诇讬诐 诇转讜讱 驻讬讛 讜讛讜讗 讛讻诇讬 砖诇讜拽讞讬谉 讜转讜驻住讬谉 讘讜 讗讜诪谞讬 讛讘专讝诇 讜讛谞讞讜砖转 讜讛诐 谞驻转讞讬诐 讜谞住讙专讬诐 讘诪住诪专讬诐 砖讬讛讬讜 讘讛谉 注诇 讗讜转诐 讘讛专讜转 砖诐 讻诇讘讜住 诇驻讬 砖讬讗专注 讘讛谉 讻讚诪讜转 讛讻诇讘讜住. 讜讚注 讝讛. 注"讻.





诪讛专砖"讗 - 讞讬讚讜砖讬 讛诇讻讜转

讘讚"讛 讗讜诪专 诇讜 讙讚讜专 讻讜' 讘诪讬 驻讬专讜转 讗讬讬专讬 讚讛讞诪讬专讜 讟驻讬 讻讜' 注讻"诇 专"诇 诇驻讬' 专讬讘"诐 讗注"讙 讚讗讬谞讜 讜讜住转谉 讘讻讱 讜诇驻专"转 谞诪讬 讗注"讙 讚讗讬讬专讬 讘讛驻住拽 诪"诪 讛讞诪讬专讜 讛转诐 讘诪讬 驻讬专讜转 讻讬讜谉 讚讛讜讬 驻住讜诇 讚讗讜专讬讬转讗 讜诇讗 讗诪专讬' 讘讛讜 拽诪讗 拽诪讗 讘讟诇 诪砖讗"讻 讘住转诐 讬讬谞谉 讚讗讬谞讜 讗住讜专 讗诇讗 诪讚专讘谞谉 讗讘诇 拽砖讛 诇驻专"转 讗讻转讬 讙讘讬 讻诇讗讬诐 谞诪讬 讚讛讜讬 讗讬住讜专 讚讗讜专讬讬转讗 讗诪讗讬 讗诪专讬' 讘讬讛 讛讻讗 拽诪讗 拽诪讗 讘讟诇 讘讗驻住拽 讗驻住讜拽讬 讜讗驻砖专 诇讬讬砖讘 讘讚讜讞拽 诇驻专"转 讚讛讱 讚谞讟诇 住讗讛 讜谞转谉 住讗讛 讗讬讬专讬 讘诇讗 讛驻住拽 讜讚讜"拽:


讘讚"讛 讗诐 讛砖讘讞 讬转专 讻讜' 讜讛专"专 讗诇讞谞谉 驻讬专砖 讘注"讗 讻讜' 注讻"诇 讜诇驻讬专讜砖讜 讬转讬讬砖讘 砖驻讬专 砖讘讗 诇驻专砖 诪讛讜 讛砖讘讞 讬讜转专 注诇 讛讬爪讬讗讛 讜注讬讬谉 讘讛讙讛讜转 讗砖专"讬:


讘驻专砖"讬 讘讚"讛 专' 讬讛讜讚讛 讗讜诪专 讻讜' 讜讗诐 讬专爪讛 诇转转 讗转 砖讻专讜 讻讙讜谉 砖讛砖讘讞 讬讜转专 注诇 砖讻专 讻讜' 注讻"诇 诇讗 讬讚注谞讗 讗讛讬讻讗 拽讗讬 讚讻讬讜谉 讚砖讻专讜 诪砖诇诐 讛讜讗 讟驻讬 诪谉 讛讬爪讬讗讛 讚讗讟讜 讘砖讜驻讟谞讬 注住拽讬谞谉 砖讬讜爪讬讗 讟驻讬 诪诪讛 砖驻住拽讜 诇讜 讘砖讻专讜 讜讻讚诪砖诪注 诪诪讛 砖讻转讜讘 讘讛讗讬 注谞讬谞讗 讜讗讙专讗 谞诪讬 讻讜诇讬讛 诇讗 讬砖拽讜诇 讗诇讗 讬爪讬讗讛 讻讜' 讜讻"讻 诇注讬诇 讙讘讬 爪讘注讜 讻讗讜专 谞讜转谉 诇爪讘注 讗转 讛讬爪讬讗讛 讜诇讗 砖讻专 砖诇诐 讻讜' 讜讗"讻 讗讟讜 讛讻讗 讘砖讜驻讟谞讬 注住拽讬谞谉 砖讬转谉 诇讜 砖讻专讜 诪砖诇诐 讜讬砖 诇讬讬砖讘 讚讗驻砖专 砖讬讜爪讬讗 讟驻讬 讘爪讘注讜 砖讞讜专 诪诪讛 砖驻住拽 诇讜 讘砖讻专讜 砖讬爪讘注讜 讗讚讜诐 砖讛讜讗 住讘讜专 砖讬讜住讬祝 诇讜 讘砖讻专讜 讘爪讘注讜 砖讞讜专 讜注讬讬谉 讘专"谉 驻专砖"讬 讘诇"讗:





讞讻诪转 砖诇诪讛

转讜住' 讘讚"讛 讗讜诪专 诇讜 讻讜' 讘讬谉 驻住拽 诇诇讗 驻住拽 讚砖讗谞讬 讻讜' 讻爪"诇:


讘讚"讛 讗诐 讛砖讘讞 讻讜' 讟"讜 诪谞讬诐 拽专讬 砖讘讞 讜讛讬爪讬讗讛 拽专讬 注砖专讛 讻讜' 讻爪"诇:





专砖"砖

转讚"讛 讗讜诪专 讜专"讬 讘专"诪 驻讬' 讘转讜住驻讜转 讘谞讚专讬诐 讻讜'. 讻爪"诇:



讘讗"讚 讜讗注"讙 讚讘讻"讚 讗讬住讜专 讞诪讜专 诪讟讜诪讗讛 讻讚讗诪专讬谞谉 讻讜' 讗诐 讗诪专讜 住驻拽 讻讜'. 诇讻讗讜专讛 转诪讜讛 讚讛转诐 讙讝讬专转 讛讻转讜讘 讛讜讗 讘住驻拽 讟讜诪讗讛 讘讚讘专 砖讗讘讚"诇 讚讟讛讜专 讚讬诇驻讬谞谉 诪住讜讟讛 讜诪讚专"讙 讻讚讗讬转讗 讘驻' 讻砖诐 (讜注讬' 讘讞讜诇讬谉 砖诐 讘转讚"讛 住诪讜讱) 讗讘诇 住驻拽 讗讬住讜专 讗住讜专 讘讻讛转"讻 诪砖讗"讻 讘讙讝讬专转 讞讻诪讬诐 讗"诇 讚讬讜转专 讛讞诪讬专讜 讘讟讜诪讗讛 讜讻诪讜 砖讛讞诪讬专讛 讛转讜专讛 讘讛 讘专讛"讬 讜讘讬"讘 讚注转 诇讬砖讗诇 讚住驻讬拽讗 讟诪讗 注讬' 转讜住' 讘专讬砖 谞讚讛 讜讗"诇 讚讛转讜住' 讘讻讗谉 讗讝诇讬 讘砖讟转 讛专诪讘"诐 讚住' 讚讗讜专讬讬转讗 讗讬谞讜 讗住讜专 讗诇讗 诪讚专讘谞谉 讜讗"讻 专讗讬讬转诐 谞讻讜谞讛 诪砖诐 诪讛讗 讚讙讝专讜 注诇 住驻拽 讗讬住讜专讗 讜诇"讙 注诇 住"讟 讗"讻 诪讛 诇讛诐 诇讛讘讬讗 诪砖诐 讛诇讗 讻诇 讛砖"住 诪诇讗 诪讝讛 讚住"讗 讗住讜专 讜住"讟 讘专讛"专 讗讜 讘讚讘专 砖讗讘讚"诇 讟讛讜专. 讜讗讜诇讬 诪砖讜诐 讚砖诐 诪驻讜专砖 讘讘讬讗讜专 讛讞讬诇讜拽 讘讬谉 讟讜诪讗讛 诇讗讬住讜专 讜讻谉 讛诇砖讜谉 讚砖诐 讗诐 讗诪专讜 讻讜' 讬讗诪专讜 讻讜' 诪砖诪注 讚诪讚专讘谞谉 讛讜讗 讜诇注"讚 专讗讬讛 讬讜转专 诪讘讜专专转 (诪讘讬爪讛 讝) 注"讻 诇讗 讗诪专 专"讬 讛转诐 讗诇讗 诇注谞讬谉 讗讬住讜专讗 讗讘诇 诇注谞讬谉 讟讜诪讗讛 诇讗 讜讻"转 讻讜' 讜讗驻讜砖讬 讟讜诪讗讛 诪讚专讘谞谉 诇讗 诪驻砖讬谞谉:



专砖"讬 讚"讛 爪讘注讜 讻讗讜专 讜诪讝讬拽 讘讻讜讜谞讛 讛讜讗 诇驻讬讻讱 讻讜'. 诇讻讗讜专讛 讗讬谞讜 诪讜讘谉 讚诇诪讗讬 讛讜爪专讱 诇讻讱 转讬驻讜拽 诇讬讛 诪砖讜诐 讚诇讬讻讗 砖讬谞讜讬 诇诪讬拽谞讬讬讛 讻讚讻转讘 诇拽诪谉 讘住诪讜讱 讜讛讜讛 讚讬谞讜 讻诪讜 诇专"讬 讘住讬驻讗:



专砖"讬 讚"讛 谞讜转谉 诇讜 讻讜' 讜诇讗 砖讻专 砖诇诐. 讜讻"注 讛转讜讬"讟 讜诇拽诪谉 讘讚专"讬 讻讜' 驻讬' 砖讗诐 讛砖讻专 驻讞讜转 讻讜' 讜诪住转讘专 讜讚讗讬 讚讛讻讗 谞诪讬 讗诐 讛砖讻专 驻讞讜转 诪谉 讛讬爪讬讗讛 讻讜' 讜讗谞讬 讗讜诪专 讚专砖"讬 讚拽 砖驻讬专 砖诇讗 诇驻专砖 讝讛 讻讗谉 讚讻讬讜谉 讚爪讘注讜 讘讗讜转讜 爪讘注 注爪诪讜 砖讛转谞讛 注诪讜 专拽 讘驻住讜诇转 砖讘讜 讗讬讱 讬转讻谉 砖讬注诇讛 讛爪讘注 讬讜转专 诪砖讻专讜 讜讘住讬驻讗 砖爪讘注 讘爪讘注 讗讞专 讬转讻谉 砖讛砖谞讬 讚诪讬讜 讬拽专讬诐 讬讜转专 诪讛专讗砖讜谉 讜讛讬讛 住讘讜专 砖讘注讛"讘 讬讜住讬祝 诇讜 注诇 砖讻专讜 讛谞拽爪讘 讘注讚 讝讛 注讬' 诪讛专砖"讗 讜讗讜诇讬 讟"住 讘讚讘专讬讜 讜爪"诇 讚讛讻讬 谞诪讬 讘讬讜"讚 讜拽讗讬 注诇 讛住讬驻讗 (讜注讬' 讘谞"讬 讛注转拽转 诇砖讜谉 专砖"讬 讚诪砖诪注 讘讗诪转 讚拽讗讬 讗转专讜讬讬讛讜) 讗讱 诇驻"讝 讛"诇 诇拽讘讜注 讚讘专讬讜 讗诇讜 砖诪讛 讘住讬驻讗:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讞讬讬讘 讜讻讜' 讗讬 拽谞住 讛讜讗 讘诪讝讬讚 讚讜拽讗. 拽"诇 讛讗 讛讘专讬讬转讗 诪讜拽诪讬谞谉 讻专"诪 讜专"诪 讛讗 住讘讜专 讘讚专讘谞谉 拽谞住讜 砖讜讙讙 讗讟讜 诪讝讬讚 讜讗"讻 讬"诇 讚住讘专 讻转"拽 讚专"注 讚诪拽讬讬诐 讻诇讗讬诐 诇讗 讛讜讬 讚讗讜专讬讬转讗 讜讛讛讬讗 讚诪住讻讱 讙驻谞讜 讬"诇 讘诪讝讬讚 讚讛专讬 转讜住' 诇讗 讛拽讚讬诪讜 拽讜砖讬讬转诐 讗讛讛讬讗 讚讛诪住讻讱 (诇诪讛) [讗诇讗] 讘讛讗 讚谞转讬讬讗砖 诪砖诪注 讗祝 讘砖讻讞 讜讗"讻 拽砖讛 讻谞"诇 讜讛讬讬谞讜 诪专讜讬讞讬诐 讘讝讛 拽讜砖讬转 转讜住' 讚"讛 诪讞讬爪转 讻专诐 讚讬"诇 讚诪讜讻讞 讚讛讘专讬讬转讗 讻专"诪 诪讚拽谞讬住 讙诐 讘砖讜讙讙:





驻谞讬 讬讛讜砖注

转讜住驻讜转 讘讚"讛 讗讜诪专 诇讜 讙讚讜专 讜讻讜' 讗讘诇 拽砖讛 讚讗诪专 讘驻专拽 讛注专诇 谞转谉 住讗讛 注讻"诇. 讜谞专讗讛 讚讝讛 谞诪砖讱 讚讜拽讗 诇驻讬专讜砖 专"转 讚讟注诪讗 讚诪讞讬爪转 讛讻专诐 讛讬讬谞讜 诪砖讜诐 讚讗诪专讬谞谉 拽诪讗 拽诪讗 讘讟讬诇 讜注"讝 诪拽砖讜 诪讛讛讬讗 讚讬讘诪讜转 讗讘诇 讘诇讗"讛 诇讗 拽砖讬讗 诇讛讜 诪讛讗 讚讗诪专讬谞谉 讙讘讬 讬讬谉 谞住讱 拽诪讗 拽诪讗 讘讟讬诇 讚讬"诇 讚讛转诐 注讬拽专 讛讘讬讟讜诇 讛讜讗 讚诇讗 谞讞诪讬专 讘讬讛 诇讗住讜专 讘诪砖讛讜 讗讘诇 讗诐 谞转专讘讛 讛讗讬住讜专 注讚 砖讗讬谉 讘讛讬转专 住' 讗讛"谞 讚讞讜讝专 讜谞讬注讜专 讜讻谉 转讬专爪讜 讛转讜住驻讜转 诇讛讚讬讗 讘砖诇讛讬 注讘讜讚讛 讝专讛 讜讻谉 讘驻专拽 讛注专诇 讗讘诇 诇驻讬专讜砖 专"转 讚讙讘讬 诪讞讬爪转 讛讻专诐 诇讗 讗诪专讬谞谉 讻诇诇 讞讜讝专 讜谞讬注讜专 诪拽砖讜 砖驻讬专:


砖诐 讜讬"诇 讚讛转诐 讘诪讬 驻讬专讜转 讗讬讬专讬 讚讛讞诪讬专讜 讟驻讬 注讻"诇. 讜讻' 诪讛专砖"讗 讚讛讬讬谞讜 诇驻讬 砖讛讜讗 诪讚讗讜专讬讬转讗 讜诇讻讱 讛拽砖讛 诪讛讛讬讗 讚诪讞讬爪转 讛讻专诐 讚讛讜讬 谞诪讬 诪讚讗讜专讬讬转讗 讜诇注谞"讚 讗讬谉 讝讛 讻讜讜谞转 讛转讜住驻' 讚讛讗 注"讝 诪拽砖讜 讛转讜住' 诪讬讚 讛讬讻讬 诪讚诪讛 诇讛 诇转专讜诪讛 讚专讘谞谉 讚诪讬 驻讬专讜转 驻住讜诇讬谉 诪讚讗讜专讬讬转讗 讜讛讘讬讗讜 专讗讬讛 诪驻' 讻讬住讜讬 讛讚诐 讗"讻 诪砖诪注 诇讛讚讬讗 讚注讚 注讻砖讬讜 讗讻转讬 诇讗 诪住拽讜 讗讚注转讬讬讛讜 讛讗讬 住讘专讗 讚诪讬 驻讬专讜转 讚讗讜专讬讬转讗 讜诇驻"讝 爪"诇 讚诪"砖 讛转讜住驻' 砖讛讞诪讬专讜 讟驻讬 讛讬讬谞讜 诪讟注诪讗 讗讞专讬谞' 讜谞"诇 讛讟注诐 讚讚讜拽讗 讘讚讘专 砖讗讬谉 讛转注专讜讘讜转 谞讬讻专 讜谞专讙砖 砖讬讬讱 诇讜诪专 拽诪讗 拽诪讗 讘讟讬诇 讻讙讜谉 讬讬"谞 讘讬讬谉 讻砖专 讜讻谉 讘讻诇讗讬诐 讜砖讘讬注讬转 讜讻谉 讘讛讛讬讗 讚谞转谉 住讗讛 讜谞讟诇 住讗讛 诇诪讗讬 讚住"讚 讚讗讬讬专讬 讘谞转谉 砖讗讜讘讬谉 诇诪讬 诪拽讜讛 讜讗"讻 讗祝 讗诐 谞转专讘讛 讗讬谉 讛讗讬住讜专 谞讬讻专 讻诇诇 讗讘诇 诇诪"砖 注讻砖讬讜 讚讗讬讬专讬 讘诪讬 驻讬专讜转 诇讗 砖讬讬讱 诇讜诪专 拽诪讗 拽诪讗 讘讟讬诇 讚讻讬讜谉 讚讛专讜讘 诪讬 驻讬专讜转 讛专讬 谞讬讻专讬谉 讛诐 讘讟注诪讗 讜讘讞讝讜转讗 讜讻"讻 讛转讜住' 讘驻砖讬讟讜转 讘住讜祝 注讘讜讚讛 讝专讛 讚讘讘砖专 讘讞诇讘 讗讬谞讜 注讜诇讛 注诇 讛讚注转 讻诇诇 诇讜诪专 拽诪讗 拽诪讗 讘讟讬诇 讻讬讜谉 砖谞讜转谉 讟注诐 诇讘住讜祝 注"砖 讻谉 谞专讗讛 诇讬 讜拽"诇:


讘讗"讚 讜讗"转 讗讬 讘诪讬 驻讬专讜转 讗讬讬专讬 讻讜' 讜讛讬讗讱 讬讛讬讜 讻砖讬专讬谉 讘诪讞爪讛 注诇 诪讞爪讛 讚讗讜专讬讬转讗 讜讬"诇 讘讚讜讞拽 讻讜' 注讻"诇. 讜谞专讗讛 讚诪砖讜诐 讛讱 拽讜砖讬讗 讙讜驻讗 诪砖诪注 诇讬讛 诇讛专砖讘"诐 讝"诇 讘驻' 讛诪讜讻专 讗转 讛讘讬转 讚祝 住"讜 诇驻专砖 讛讱 住讜讙讬讗 讚驻' 讛注专诇 诇注谞讬谉 诪讬诐 砖讗讜讘讬诐 诇讞讜讚 讜诇讗 讘诪讬 驻讬专讜转 讗诇讗 讚诇注"讚 诇讗 讝讻讬转讬 诇讛讘讬谉 拽讜砖讬转 讛转讜住驻' 讚讛讻讗 讘诪"砖 讜讛讬讗讱 讬讛讬讜 讻砖讬专讬谉 讘诪讞爪讛 注诇 诪讞爪讛 讚讗讜专讬讬转讗 讚讛讗 讜讚讗讬 讗诐 谞转谉 讻' 住讗讛 讜谞讟诇 讘讬谞转讬讬诐 讻' 住讗讛 讘讬谉 讻诇 讗' 讜讗' 讗驻"讛 讗讬 讗驻砖专 诇讜诪专 讘砖讜诐 注谞讬谉 讚讗讜转谉 讻' 住讗讬谉 砖谞讟诇 讘讻诇 驻注诐 讛讬讛 讛讻诇 诪谉 讛诪讬诐 讜诇讗 诪诪讬 驻讬专讜转 讚讜讚讗讬 诪讚讬谞讗 讚讗讜专讬讬转' 讬砖 诇谞讜 诇讜诪专 砖讗讜转讛 住讗讛 砖谞讟诇 诪讞砖讘讬谉 讛讻诇 诇驻讬 注专讱 讛讬讬谉 诇讙讘讬 诪讬诐 讜谞诪爪讗 讚转讜 诇讬讻讗 讗诇讗 讗讬住讜专 讚专讘谞谉 讜砖驻讬专 砖讬讬讱 诇讜诪专 砖讗谞讬 讗讜诪专 讗驻讬' 讗诐 谞砖转讬讬专 诪讞爪讛 讜讗驻"讛 讗"砖 讛讗 讚诪拽砖讛 讛转诐 诪注讬拽专讗 诪讗讬 诇讗讜 讚谞砖转讬讬专 专讜讘讜 讜讛讬讬谞讜 讚诪讻讞 讻"砖 诪拽砖讛 讚砖诪注讬谞谉 诪讬谞讛 讚讗驻讬' 讘讻讛"讙 诪讞诪讬专 专' 讬讜讞谞谉 讜拽讗诪专 讚讘注讬谞谉 专讬讘讜讬 讛讬转专 讜讚讗讬 诇注谞讬谉 砖讗谞讬 讗讜诪专 讻谞"诇 讜诇讚注转讬 爪"注 讙讚讜诇 诇讬讬砖讘 砖讬讟转 讛转讜住' 讚讛讻讗 讜砖讬讟转 讛专砖讘"诐 讚讜讚讗讬 砖驻讬专 诪讬转讜拽诪讗 讛讱 诪转谞讬' 讚谞转谉 住讗讛 讻驻砖讟讛 讚讗诪讬 驻讬专讜转 拽转谞讬 诇讛 讛转诐 讜讚讜拽 讛讬讟讘:


讘驻专砖"讬 讘讚"讛 讜讗诐 讛砖讘讞 讜讻讜' 谞讜转谉 诇讜 诇爪讘注 讗转 讛讬爪讬讗讛 讜诇讗 砖讻专 砖诇诐 注讻"诇. 讜讘驻专拽 讛讘讬转 讜讛注诇讬讛 讻转讘 专砖"讬 讚诪"诪 谞讜转谉 诇讜 讻砖讻讬专 讬讜诐 讜讝讛 讘讻诇诇 讛讛讜爪讗讛 讜讻"谞 诪诪"砖 讻讗谉 讜诇讗 砖讻专 砖诇诐 诪砖诪注 讚诪拽爪转 砖讻专 诪讬讛讜 砖拽讬诇:





讞讬讚讜砖讬 讛专讬"诪

讗诐 讛砖讘讞 讻讜'. [讜讘转讜住'] 讘讬专讜砖' 诪驻专砖 讻讜' 讗转 讻讜'. 讜讛专讗"砖 驻' 讻谉 讚讻讬讜谉 砖砖讬谞讛 讞讬讬讘 诇砖诇诐 诇讜 讻讗诇讜 讛讬' 讛砖讘讞 注"砖. 讜转诪讜讛 诇讬 诇诪讗讬 讚驻' 讛专讗"砖 诇住驻拽 讗讬 讗讜诪谉 拽讜谞讛 讘砖讘讞 讻诇讬 讗"讻 讗祝 讛拽讚讬讞 讗讞专 谞驻讬诇讛 驻讟讜专 讜谞讜转谉 专拽 讚诪讬 爪诪专讜 讗祝 砖讻讘专 讛讬' 讛砖讘讞 讜讛驻住讬讚讜 讗讞"讻. 讜讗"讻 讗讬讱 讬转讞讬讬讘 讘诪讛 砖爪讘注讜 砖讞讜专 讻讗诇讜 讛砖讘讬讞 讗诐 讛讬' 爪讘注讜 讗讚讜诐 讛讗 讗祝 讻讘专 讛讬' 爪讘注讜 讗讚讜诐 讜讛砖讞讬专讜 讛讬' 驻讟讜专 诪转砖诇讜诪讬 讛砖讘讞. 讙诐 讘诇"讝 讛住讘专讗 转诪讜讛. 讜谞专讗讛 诇注谞"讚 讛讟注诐 驻砖讜讟 诇诪讗讬 讚讗诪专 诇拽诪谉 讚讗讬 讗讬谉 砖讘讞 住诪谞讬谉 注"讙 爪诪专 讛讚讬谉 讘爪讘注 拽讜祝 诇爪诪专 讘住诪谞讬谉 讚讗讬讚讱 驻讟讜专 诪诇砖诇诐 讚讗"诇 诇"诇 讙讘讗讬 讜诇讗 诪讬讚讬 注"砖. 讜讗祝 砖谞讛谞讛 讚爪诪专讜 诪注讜诇讛 讘讚诪讬诐 诪"诪 驻讟讜专 讻讬讜谉 讚砖诇讗 诪讚注转讜 讜讗讬谉 讙讜驻讜 谞讛谞讛 注"砖 讘转讜住' 讜专讗"砖. 讜讗"讻 讻讬讜谉 讚谞转谉 诇爪讘讜注 讗讚讜诐 讜爪讘注讜 砖讞讜专 讗"讻 诪讛 砖爪讘注 砖讞讜专 砖诇讗 诪讚注转讜 讚砖讬谞讛 讛讜讬 讻爪讘注讜 拽讜祝 讚讛讗 爪讘注 诪注爪诪讜 讝讛 讛讗讜诪谉 砖讛住诪谞讬谉 砖诇讜 讜讗"讻 讗讚专讘讗 诪住讘专讗 诇讗 讛讬' 爪专讬讱 诇砖诇诐 讻诇讜诐 诇爪讘注 讗祝 砖讛砖讘讬讞 讗讬 讗讬谉 砖讘讞 住诪谞讬谉 讻谞"诇. 专拽 讚诪"诪 诇注谞讬谉 讛诪讜转专 注讚讬讬谉 讞砖讜讘 讻诪讚注转讜 讚讛讗 诇讗 讛拽驻讬讚 讘注诇 讛爪诪专 诇爪讘讜注 讗讚讜诐 专拽 砖讬讛讬' 讛专讬讜讞 砖诇讜 讛' 诪谞讬诐 讜讗"讻 注讚讬讬谉 讻砖爪讘注讜 砖讞讜专 讚讬 诇讜 讛专讬讜讞 讛' 诪谞讬诐 讜砖讜讘 注诇 讛' 诪谞讬诐 讛谞讜转专讬诐 讛讜讬 讻诪讚注转讜 讚讛讗 讛转谞讛 诇讬转谉 诇爪讘注 讛诪讜转专 诪讛讛' 诪谞讬诐 专讬讜讞. 讗讘诇 注诇 讗讜转谉 讛讛' 诪谞讬诐 砖讛讬' 讛专讬讜讞 讚讘注诇 讛爪诪专 讗诇讜 爪讘注讜 讗讚讜诐 讚注"讝 诇讗 讛讬' 诪专讜爪讛 讜诇讗 讛转谞讛 讞砖讬讘 诪诪讬诇讗 砖诇讗 诪讚注转讜 讜驻讟讜专 讗祝 砖谞讛谞讛 讻爪讘注讜 拽讜祝 讻谞"诇. 讜讬"诇 讚讬专讜砖诇诪讬 住讘专 讗讬谉 砖讘讞 住诪谞讬谉 讻谞"诇 讜讙诐 诇讚讬讚谉 讚住驻讬拽讗 讛讜讗 讙"讻 驻讟讜专 诪住驻拽 讻谞"诇 讜讘专讜专 诇注谞"讚 讘注讝讛"讬:





砖注专讬 转讜专转 讘讘诇

(拽 注"讘 转讜住驻讜转) 讚"讛 讗讜诪专 讜讻讜' 讚诪讬 驻讬专讜转 讚驻住讜诇讬谉 讚讗讜专讬讬转讗 讻讚诪诪注讟 讘驻' 讻讬住讜讬 讛讚诐 讜讻讜'.鈥斪⒆�' 讞讜诇讬谉 (驻讚 讗), 讚讗讬转讗 讛转诐 "诇诪注讜讟讬 砖讗专 诪砖拽讬谉 讚诇讗 讗讬拽专讬 诪讬诐". 讜拽专讜讘 诇讜诪专 讚砖讗专 诪砖拽讬诐 讚诇讗 讗讬拽专讜 诪讬诐 讗讬谞诐 讗诇讗 讛讬讜爪讗讬诐 诪谉 讛讝讬转讬诐 讜诪谉 讛注谞讘讬诐 讘诇讘讚, 讗讘诇 砖讗专 诪讬 驻讬专讜转 讗驻砖专 讚讗讬拽专讜 诪讬诐 (注讬' 讞讜诇讬谉 拽讻 注"讘).





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

转讜住' 讚"讛 谞转讬讬讗砖. 讝"诇 诪砖讜诐 讚讻转讬讘 诇讗 转讝专注 讻专诪讱 诪砖诪注 讝专讬注讛 讚谞讬讞讗 诇讬讛 注讻"诇. 讘讘讬讗讜专 讚讘专讬讛诐 谞专讗讛 砖住讜讘专讬诐 砖诪注砖讛 讛讝专讬注讛 砖注讜砖讛 讛讙讘专讗 诪讛讜讜讛 讛讗讜住专 砖诇 讻诇讗讬诐. 讜诇讗 讚诪讬 诇讘砖专 讘讞诇讘 讜讻诇讗讬 讘讙讚讬诐 砖讘讛诐 讛讞驻爪讗 砖诇 讛转注专讜讘转 讗讜住专转 讜讗讬谞讜 转诇讜讬 讘诪注砖讛 讙讘专讗. 讜讗讬诇讜 讘讻诇讗讬诐 诪注砖讛 讛讝专讬注讛 砖诇 讛讙讘专讗 讗讜住专, 讗诇讗 砖讗诐 讛讻诇讗讬诐 讙讚诇讜 诪讗诇讬讛诐 讜谞讬讞讗 诇讛讜 诇讘注诇讬诐 讛讜"诇 讻讗讬诇讜 讛诐 注爪诪诐 讝专注讜 讗转 讛讻诇讗讬诐. 讜讚讜诪讛 诇讚讬谉 讛讻砖专 诪讬诐 诇讟讜诪讗讛 讚讗诪专讬谞谉 (讘"诪 讚祝 讻讘:) "讻讬 讬讜转谉 讚讜诪讬讗 讚讻讬 讬转谉 诪讛 讬转谉 诇讚注转 讗祝 讻讬 讬讜转谉 谞诪讬 诇讚注转", 讻诇讜诪专 注"讬 讛谞讬讞讜转讗 讚诇讗讞专 谞驻讬诇转 讛诪讬诐 讛讜讬 讻讗讬诇讜 讛讜讗 讘注爪诪讜 谞转谉 讗转 讛诪讬诐, 讜讛"讛 诇注谞讬谉 讝专讬注转 讻诇讗讬诐. 注讬讬谉 讘专"砖 (驻"讝 诪诪住' 讻诇讗讬诐 诪砖谞讛 讚 - 讛) 砖讛讗专讬讱 讜转诪爪讬转 讚讘专讬讜 讛讜讗 诪讛 砖讻转讘谞讜. 讜注"注 诇拽诪谉 讘砖讬注讜专讬诐 诇拽讜谞讟专住 讛讙专诪讬 砖诇 讛专诪讘"谉.
转讜住' 讚"讛 讞讬讬讘. 讝"诇 讗注"讙 讚讛讬讝拽 砖讗讬谞讜 谞讬讻专 诇讗 砖诪讬讛 讛讬讝拽 谞专讗讛 诇专"讬 讚讛讗 讞砖讬讘 讛讬讝拽 谞讬讻专 砖讛专讬 谞讬讻专 砖讛讜讗 讻诇讗讬诐 讻砖专讜讗讛 讛讙驻谞讬诐 讘砖讚讛 讗讘诇 诪讟诪讗 讟讛专讜转 讞讘讬专讜 讗注"驻 砖专讜讗讬谉 讛砖专抓 注诇 讛讟讛专讜转 诇讗 讞砖讬讘 讛讬讝拽 谞讬讻专 讚诪讬 讬讜讚注 讗诐 讛讜讻砖专讜 注讻"诇. 诇讻讗讜专讛 谞专讗讛 砖讗讬谉 讞讬诇讜拽 讛转讜住' 讞讬诇讜拽 讘讛讬讻讬 转诪爪讬 砖讗"讻 讻砖谞讬讻专 诇讻诇 砖讛讟讛专讜转 讛讜讻砖专讜 讛讗诐 讗讝 谞讗诪专 讚讛讟讜诪讗讛 讛讬讝拽 谞讬讻专 讛讜讗 - 讛专讬 讚讬谉 讻讝讛 诇讗 砖诪注谞讜 诪注讜诇诐. 讗诇讗 谞专讗讛 砖讛讛讘讚诇 砖讘转讜住' 讛讜讗 讛讘讚诇 注"驻 讚讬谉, 讻诇讜诪专, 讛讗讜住专 砖诇 讻诇讗讬诐 讗讬谞讜 注爪诐 讛讬谞讬拽讛 诇讘讚讛 讗诇讗 爪讜专转 讛注专讘讜讘讬讗 砖诇 讛讻诇讗讬诐 讛讙讚诇讬诐 讘讬讞讚. 讜讛专讗讬讬讛 砖讻砖讬砖 爪讜专转 诪讞讬爪讛 讛诪讞诇拽转 讗转 讛诪讬谞讬诐 讛讙讬讚讜诇 诪讜转专 讜讗驻讬' 讘诪讞讬爪转 讙讜讚 讗住讬拽 讘注诇诪讗 讜讗注"驻 砖注讚讬讬谉 讬砖 讬谞讬拽讛 讘讬谉 讛诪讬谞讬诐 诪讜转专 讻讬 讗讬谉 讘讛诐 注专讘讜讘讬讗, 讚注讬拽专 讛讗讜住专 讚讻诇讗讬诐 讛讜讬 讛注专讘讜讘讬讗 讛谞讬讻专转. 讜诇讻谉 诪讗讞专 砖讛讬讻专 讚讬谉 讛讜讗 讘注爪诐 讛讗讜住专 讚讻诇讗讬诐 诪砖讜"讛 谞拽专讗 讻诇讗讬诐 讛讬讝拽 谞讬讻专. 诪砖讗"讻 讘讟讜诪讗讛 砖讗讬谉 讚讬谉 讛讬讻专 讞诇 讘讟讜诪讗讛 讻诇诇, 讜诇驻讬' 诪讛讜讜讛 讟讜诪讗讛 讛讬讝拽 砖讗讬谞讜 谞讬讻专. 讜讻注讬谉 讝讛 讻转讘 讛专诪讘"谉 讘拽讜谞讟专住 讛讙专诪讬 讜讝"诇 讜讛讬讝拽 谞讬讻专 讛讜讗 砖诪讗讞专 砖谞转讬讬讗砖 讛注专讘讜讘讬讗 讗讜住专讜 讜讗讬住讜专讜 谞讬讻专 诇讻诇 讻讜' 讜讛专讬 谞注砖讛 讘讜 诪注砖讛 谞讬讻专 讘讙专诪转讜 砖诇 讝讛, 讜诇讗 讚诪讬 诇诪讟诪讗 讚讗讙注 讘讛讜 砖专抓, 砖讛注专讘讜讘 砖谞讜讬 讛讜讗 注讚 砖讗转讛 诪讞讝讬专讜 诇讘专讬讬转讜 注讻"诇.
讜讛谞讛 讛讘讗谞讜 讘砖讬注讜专讬诐 讻诪讛 驻注诪讬诐96 讘砖诐 讛讙专"讞 讝爪"诇 砖讞讬讜讘 谞讝拽 讞诇 专拽 讻砖讬砖 砖讬谞讜讬 讜讛驻住讚 讘爪讜专转 讛讞驻爪讗 讛谞讬讝拽, 讜诇讻谉 讛讬讝拽 砖讗讬谞讜 谞讬讻专 诇讗 砖诪讬讛 讛讬讝拽 砖讗讬谉 讘讜 讛驻住讚 爪讜专转 讛讞驻爪讗 讗诇讗 讞诇讜转 驻住讜诇 讜讗讬住讜专 讘诇讘讚. 讜讻诪讜"讻 讻转讘 讛专诪讘"诐 (讘驻"讝 诪讛诇' 讞讜讘诇 讜诪讝讬拽 讛诇"讗) 讜讝"诇 讛诪讝讬拽 诪诪讜谉 讞讘讬专讜 讛讬讝拽 砖讗讬谞讜 谞讬讻专 讛讜讗讬诇 讜诇讗 谞砖转谞讛 讛讚讘专 讜诇讗 谞驻住讚讛 爪讜专转讜 讛专讬 讝讛 驻讟讜专 诪谉 讛转砖诇讜诪讬谉 讚讬谉 转讜专讛 注讻"诇. 讜诇驻讬 讛讛讙讚专讛 讛讝讜 讬砖 诇注讬讬谉 讛讗诐 讻诇讗讬诐 诪讛讜讜讛 讛讬讝拽 砖讗讬谞讜 谞讬讻专 讗诇讬讘讗 讚讛专诪讘"诐. 讜注讬讬谉 讘专诪讘"谉 (讘拽讜谞讟专住 讛讙专诪讬) 砖讛讘讬讗 爪讚 砖讻诇讗讬诐 诪讛讜讜讛 讛讬讝拽 砖讗讬谞讜 谞讬讻专 砖诇讗 讻住讘专转 讛转讜住'. 讗诪谞诐 讛专诪讘"诐 讛砖诪讬讟 讗转 讞讬讜讘 讛诪住讻讱 讙驻谞讜 注诇 讙讘讬 转讘讜讗转讜 砖诇 讞讘讬专讜 讜诪讞讬爪转 讻专诐 砖谞驻专爪讛 讜砖讬讟转讜 爪"注.
拽讜谞讟专住 讚讬谞讗 讚讙专诪讬 诇专诪讘"谉.
讝"诇. 转讜 讗讬讻讗 诇诪讬讚拽 讛讬讻讬 砖诪注讬谞谉 诪讛讗讬 诪转谞讬' 讚讚讬讬谞讬谞谉 讚讬谞讗 讚讙专诪讬, 讛讗 诪诪讜谞讜 讛讜讗, 讜诪诪讜谞讜 讛讜讗 讚讗讝讬拽, 砖讛讙驻谞讬诐 砖诇讜 讛讜诇讻讬谉 讜诪转注专讘讬谉 注诐 转讘讜讗转讜 砖诇 讞讘讬专讜 讗讜住专讬谉 讗讜转讜 讻讜' 讗诪讗讬 诇讗 诇讞讬讬讘 诇讻"注, 讛讗 砖讜专讜 讛讜讗 讚诇讗 讟驻讞 讘讗驻讬讛 讻讜'. 讜诪驻专拽讬谞谉 诇讛 专讘谞谉 讝"诇 诇讛讱 拽讜砖讬讗 讚诇讗 诪转住专 诪讞诪转 注专讘讜讘 诇讞讜讚讬讛 讗诇讗 诪驻谞讬 砖谞转讬讗砖 诪诇讙讚讜专, 讜讬讗讜砖讜 讛讜讗 讛讙讜专诐 讛讗住讜专, 讜讛讜讗 讛讙讜专诐 诇讜 诇讛转讞讬讬讘 注讻"诇. 专"诇 砖讗讬谉 注爪诐 讛注专讘讜讘讬讗 诇讘讚讛 讗讜住专转 讗诇讗 注诐 专爪讜谉 讛讝讜专注, 讻诇讜诪专 讚诪注砖讛 讛讝专讬注讛 讗讜住专 讜讘谞讬讞讜转讗 讛讜讬 讻讗讬诇讜 讛讜讗 讘注爪诪讜 注砖讛 讗转 诪注砖讛 讛讝专讬注讛, 讜讘讻谉 讛讙讘专讗 讛讜讗 讛讗讜住专 讜讛讜讬 讘讻诇诇 讗讚诐 讛诪讝讬拽 讜诇讗 讘讻诇诇 砖讜专 讛诪讝讬拽. 注讬讬谉 讘砖讬注讜专讬诐 诇诪注诇讛 (讚祝 拽:) 诇转讜住' 讚"讛 谞转讬讬讗砖.
讘讗"讚. 讜讙诪专讬 诇讛 诪诪转谞讬转讬谉 讚转谞谉 讘诪住' 讻诇讗讬诐 (驻"讛 诪"讜) 讛专讜讗讛 讬专拽 讘讻专诐 讜讗诪专 诇讻砖讗讙讬注 诇讜 讗诇拽讟谞讜 诪讜转专, 讗诪专 讗诇讱 诇讘讬转讬 讻砖讗讞讝讜专 讗诇拽讟谞讜 讗诐 讛讜住讬祝 讘诪讗转讬诐 讗住讜专 讻讜' 讜砖"诪 讚专讬砖讗 讗注"驻 砖讛讜住讬祝 诪讜转专 诪驻谞讬 砖诇讗 谞转讬讗砖 讜讚注转讜 诇注拽讜专 讻讜' 讜讬讗讜砖讜 讜诪讞砖讘转讜 讛讜讗 砖讗住专讜 讜讛讜讗 砖讞讬讬讘讜 诇砖诇诐. 讜转谞谉 谞诪讬 (讻诇讗讬诐 驻"讝 诪"讝) 讛专讜讞 砖注诇讛 讗转 讛讙驻谞讬诐 讬讙讚讜专 诪讬讚, 讗专注讜 讗讜谞住 诪讜转专 注讻"诇. 爪"注 诇"诇 诇专诪讘"谉 诇讛讘讬讗 诪诪砖谞讬讜转 讗讞专讜转 砖讻诇讗讬诐 谞讗住专讬诐 专拽 注诐 讬讗讜砖 讘注诇讬诐 讜诇讗 讛讘讬讗 讘驻砖讟讜转 诪讛诪砖谞讛 砖诇驻谞讬谞讜 诪讞讬爪转 讛讻专诐 砖谞驻专爪讛 砖讛讻诇讗讬诐 谞讗住专讬诐 专拽 讻砖谞转讬讬讗砖 诪诪谞讛 讜诇讗 讙讚专讛.
讜谞专讗讛 砖讬砖 诇讞拽讜专 讘讬住讜讚 讛讚讬谉 砖讗讬住讜专 讛讻诇讗讬诐 讞诇 专拽 讘诪拽讜诐 砖拽讬讬诪转 谞讬讞讜转讗 讚讘注诇讬诐. 诪爪讚 讗' 讬"诇 砖讛讜讗 讚讬谉 讘注专讘讜讘讬转 讛诪讬谞讬诐 讜讘讞驻爪讗 讚讛讻诇讗讬诐, 砖专拽 讗诐 谞讬讞讗 诇讛讜 诇讘注诇讬诐 讬砖 讞诇讜转 砖诐 注专讘讜讘讬转 讛诪讬谞讬诐 讜讞驻爪讗 砖诇 讻诇讗讬诐, 砖讗诐 讚注转讜 诇注拽专讜 讗讬谉 讻讗谉 注专讘讜讘讬讗. 讜讻"讻 讛专诪讘"谉 诇拽诪谉 讜讝"诇 讬砖 诪讞诪转 讬讗讜砖讜 砖讛讜讗 讛讙讜专诐 注专讘讜讘 砖讛讜讗 诪讘讟诇 讛砖讜专讛 讜讻讜' 注讻"诇. 讘专诐 诪爪讚 砖谞讬 讬"诇 砖讬住讜讚 讛讚讬谉 讚谞讬讞讜转讗 讛讜讗 砖诪讞砖讘转 讛讘注诇讬诐 讗讜住专转 讗转 讛讻诇讗讬诐 讻诪讜 砖讘讬讗专谞讜 讘砖讬注讜专讬诐 诇注讬诇 (讚祝 拽: 讘转讜住' 讚"讛 谞转讬讬讗砖) 砖注"讬 谞讬讞讜转讗 讚讛讘注诇 谞讞砖讘 讻讗讬诇讜 讛讜讗 讛讝讜专注 讗转 讛讻诇讗讬诐, 讜诪注砖讛 讛讝专讬注讛 讗讜住专 讗转 讛转讘讜讗讛. 讜诇驻讬"讝 讬"诇 砖讛专诪讘"谉 住讜讘专 砖讘讻诇讗讬诐 讘讬谉 砖谞讬 砖讻谞讬诐 讬住讜讚 讛讚讬谉 讚谞讬讞讜转讗 讚讘注诇讬诐 讛讜讗 讚讬谉 讘讞驻爪讗 砖诇 讛讻诇讗讬诐, 讚讘诇讬 讝讛 讞住专 讘注专讘讜讘讬转 讛诪讬谞讬诐. 诪砖讗"讻 讘讻诇讗讬诐 讘砖讚讛 讛讘注诇讬诐 注爪诪诐 讬砖 讞驻爪讗 讚讻诇讗讬诐 讜注专讘讜讘讬转 讛诪讬谞讬诐 讗驻讬诇讜 讘诇讬 谞讬讞讜转讗 讚讘注诇讬诐 讜讬住讜讚 讛讚讬谉 讚谞讬讞讜转讗 讗讬谞讜 讚讬谉 讘讞驻爪讗 砖诇 讛讻诇讗讬诐 讗诇讗 讬住讜讚 讚讬谞讜 讛讜讗 砖诪讞砖讘转 讛讘注诇讬诐 砖讞砖讜讘讛 讻诪注砖讛 讛讝专讬注讛 讛讜讗 讛讗讜住专 砖诇 讛讻诇讗讬诐97.
讜诇驻讬"讝 诪讛诪砖谞讛 讚诪讞讬爪转 讛讻专诐 砖谞驻专爪讛 讗讬谉 专讗讬讬讛 砖诪注砖讛 讛讙讘专讗 讛讜讬 讛讗讜住专 砖诇 讻诇讗讬诐, 讚讬"诇 砖讛讬讗讜砖 讛讜讗 专拽 转谞讗讬 讘注专讘讜讘讬转 讛诪讬谞讬诐, 砖讻诇 讝诪谉 砖专讜爪讛 诇注拽讜专 讗转 讛讻诇讗讬诐 诇讬讻讗 讞驻爪讗 讚注专讘讜讘讬转 讛诪讬谞讬诐, 砖讛专讬 诪砖谞转 诪讞讬爪转 讛讻专诐 砖谞驻专爪讛 诪讬讬专讬 讘讻诇讗讬诐 讛讙讚诇讬诐 讘讬谉 砖谞讬 砖讻谞讬诐. 讘讗讜驻谉 讝讛 砖诇 讙讬讚讜诇 讻诇讗讬诐 讘讬谉 砖谞讬 砖讻谞讬诐 讗讬谉 讛讙讬讚讜诇 谞讞砖讘 诇注专讘讜讘讬转 讻诇讗讬诐 诪讘诇讬 砖讛砖讻谉 讛讗讞讚 讬转讬讬讗砖 讜讬转专爪讛 讘讙讬讚讜诇 讛讻诇讗讬诐 讘讻专诐 砖讻谞讜. 讜诇讻谉 注讚讬讬谉 砖讬讬讱 诇讟注讜谉 砖讛讻专诐 谞拽专讗 砖讜专 讛诪讝讬拽 砖讛讜讗 讘注爪诪讜 讗讜住专 讜诪讞砖讘转 讛讘注诇讬诐 讗讬谞讛 讗诇讗 转谞讗讬 讘讞诇讜转 砖诐 讻诇讗讬诐. 讜讗讬诇讜 讛诪砖谞讬讜转 讛讗讞专讜转 砖讛讘讬讗 讛专诪讘"谉 诪讬讬专讬 讘讻诇讗讬诐 讛讙讚诇讬诐 讘砖讚讛 砖诇 讛讘注诇讬诐 注爪诪诐. 讜注讻"讝 讛诪砖谞讬讜转 拽讜讘注讜转 砖讘诇讬 讬讗讜砖 讜谞讬讞讜转讗 讚讘注诇讬诐 讗讬谉 讞诇讜转 讗讬住讜专 讻诇讗讬诐. 讻讗谉 讗讬谉 讛谞讬讞讜转讗 转谞讗讬 讘讞驻爪讗 砖诇 讛注专讘讜讘讬讗 讻讬 讘砖讚讛 砖诇 讛讘注诇讬诐 注爪诪诐 讬砖 注专讘讜讘讬讗 讜讞驻爪讗 讚讻诇讗讬诐 讗祝 讘诇讬 诪讞砖讘转诐. 讜讗"讻 诪讘讜讗专 诪讛诪砖谞讬讜转 讛讗诇讛 砖谞讬讞讜转讗 讚讘注诇讬诐 讗讜住专转, 讜诪讜讻讞 砖诪注砖讛 讝专讬注转 讛讙讘专讗 讛讜讬 讛讗讜住专 讚讻诇讗讬诐, 讜讛讻专诐 讛讜讗 讻讙专讝谉 讘讬讚 讛讞讜爪讘, 讜讞讬讜讘 讛谞讝拽 讞诇 诪讚讬谉 讗讚诐 讛诪讝讬拽 讜诇讗 诪讚讬谉 砖讜专 讛诪讝讬拽.98.
讘讗"讚. 讜讗讬讻讗 讚住诇讬拽 讗讚注转讛 诇转讬专讜爪讬' 砖讗谞讬 讛讻讗 砖讗讬谉 讻讗谉 谞讝拽 讗诇讗 诪讞诪转 讙专诪讗, 砖讗祝 讛讙驻谞讬诐 砖诇讜 讗讬谞谉 诪讝讬拽讬谉 讗转 讛转讘讜讗讛 讗诇讗 砖讛谉 讙讜专诪讬谉 诇讗讬住讜专 砖讬讘讗 注讻"诇. 专"诇 砖讗讬谉 讛讙驻谞讬诐 讗讜住专讬诐 讗转 讛转讘讜讗讛 讗诇讗 砖讙讜专诪讬诐 诇讗讬住讜专 讻诇讗讬诐 砖讬讞讜诇 诪砖诪讬诐. 讜诇讻谉 讛讙驻谞讬诐 讗讬谞诐 讚讜诪讬诐 诇砖讜专 砖讛讝讬拽 讘诪注砖讛 诪讝讬拽 讙诪讜专 讗诇讗 诇砖讜专 砖讛讝讬拽 讘讙专诪讬. 讜诇诪讗谉 讚讚谉 讚讬谞讗 讚讙专诪讬 砖讜专 砖讛讝讬拽 讘讙专诪讬 讞讬讬讘, 讜讗讬诇讜 诇诪讗谉 讚诇讗 讚谉 讚讬谞讗 讚讙专诪讬 砖讜专 砖讛讝讬拽 讙专诪讬 驻讟讜专.
讘讗"讚. 讜注讚讬讬谉 爪专讬讻讬谉 诇讚讘专讬 讛专讘 专' 讬爪讞拽 讝"诇 砖讗"讻 讛讜"诇 讛讬讝拽 砖讗讬谞讜 谞讬讻专 讜诇讗 砖诪讬讛 讛讬讝拽 讻讜' 讗诇讗 讜讚讗讬 讛注专讘讜讘 讛讜讗 讛讛讬讝拽 讜讻砖讜专讜 谞讙讞 讚诪讬 讻讜' 注讻"诇. 讛专诪讘"谉 讛砖讬讙 注诇 讛专讗砖讜谞讬诐 讛讗讞专讬诐 讜讟讜注谉 砖讗诐 讛讙驻谞讬诐 讗讬谞诐 讛讗讜住专讬诐 讗诇讗 砖讙讜专诪讬诐 诇讗讬住讜专 讻诇讗讬诐 砖讬讞讜诇 诪诪讬诇讗 诪谉 砖诪讬诐 讛讜"诇 讛讬讝拽 砖讗讬谞讜 谞讬讻专 讻讬 讻诇 讞诇讜转 讗讬住讜专 砖讞诇 诪讗诇讬讜 讛讜讬 讛讬讝拽 砖讗讬谞讜 谞讬讻专 讻诪讜 讘诪讟诪讗 讜讘诪讚诪注99. 讜讘讬讗专 讛专诪讘"谉 砖讻诇讗讬诐 讞砖讜讘 讻讛讬讝拽 谞讬讻专 诪驻谞讬 砖讛注专讘讜讘讬讗 讛谞讬讻专转 讗讜住专转 讗转 讛讻诇讗讬诐 讜讗讬谞讛 讙专诪讗 讗诇讗 诪讝讬拽 诪诪砖.
讘讗"讚. 讜注讜讚 砖讗"讻 讛讜"诇 讙专诪转 诪诪讜谞讜 讜诪诪讜谞讜 讛讙讜专诐 讛讬讝拽 讗诐 讗讬谞讜 诪讝讬拽 诪诪砖 驻讟讜专 讻讜' 注讻"诇. 讛专诪讘"谉 住讜讘专 砖专拽 讗讚诐 讞讬讬讘 讘诪讝讬拽 讚讙专诪讬 讜讗讬诇讜 砖讜专 砖讛讝讬拽 讘讙专诪讬 驻讟讜专. 讛专讗砖讜谞讬诐 讛讗讞专讬诐 住讜讘专讬诐 砖讗祝 砖讜专 砖讛讝讬拽 讘讙专诪讬 讞讬讬讘 诇诪讗谉 讚讚谉 讚讬谞讗 讚讙专诪讬. 讜谞专讗讛 讚驻诇讬讙讬 诇诪讗谉 讚讚讗讬谉 讚讬谞讗 讚讙专诪讬 讛讗诐 讙专诪讬 诪讛讜讜讛 诪注砖讛 讙诪讜专 讗讜 诇讗, 砖讗诐 讙专诪讬 谞讞砖讘 诇诪注砖讛 讙诪讜专 讗祝 砖讜专 讛诪讝讬拽 讘讙专诪讬 讬转讞讬讬讘 讜讗讬诇讜 讗诐 讙专诪讬 讗讬谞讜 诪注砖讛 讙诪讜专 讜诪讞讬讬讘 诪讚讬谉 讙专诪讗 讘注诇诪讗 讬转讻谉 砖讙专诪讬 讬讞讬讬讘 专拽 讗转 讗讚诐 讛诪讝讬拽 诇讘讚讜 讜诇讗 诪讝讬拽讬诐 讗讞专讬诐.
讘讗"讚. 讜讗讬 拽砖讬讗 诇讱, 讛讗 专"砖 住讘讬专讗 诇讬讛 讚讘专 讛讙讜专诐 诇诪诪讜谉 讻诪诪讜谉 讚诪讬, 讛讗 诇讗 拽砖讬讗 讚住诪讻讬谞谉 讗诪讗讬 讚讗诪专讬' 讘讙诪' 诇注讬诇 讗讬诪专 讚讗"专 砖诪注讜谉 讘讚讘专 砖注讬拽专讜 诪诪讜谉 讘讚讘专 砖讗讬谉 注讬拽专讜 诪诪讜谉 诪讬 砖诪注转 诇讬讛, 讚专"诪 诪讞讬讬讘 讗驻讬诇讜 讘讚讘专 砖讗讬谉 注讬拽专讜 诪诪讜谉 讻讙讜谉 砖讜专祝 砖讟专讜转 讛讜讗讬诇 讜讛讜讗 讙讜专诐 诇讛驻住讚 诪诪讜谉 注讻"诇. 专"诇 讚讚讬谉 讙讜专诐 诇诪诪讜谉 讻诪诪讜谉 讚诪讬 拽讜讘注 砖讬砖 讘注诇讜转 讘讞驻爪讗 讻诪讜 讘拽讚砖讬诐 砖讞讬讬讘 注诇讬讛谉 讘讗讞专讬讜转 讜讗祝 拽讜讘注 砖讜讜讬讜转 讘讞驻爪讗 讻诪讜 讘讞诪抓 砖注讘专 注诇讬讜 讛驻住讞. 讘专诐 讻"讝 讘讚讘专 砖注讬拽专讜 诪诪讜谉 讛专讗讜讬 诇讛讬讜转 讞驻爪讗 砖诇 诪诪讜谉 讗讘诇 诇讗 讘砖讟专讜转 砖讗讬谉 注讬拽专谉 诪诪讜谉 讜讗讬谞谉 讘专 诪诪讜谉. 讗讱 讻"讝 讗诇讬讘讗 讚专"砖. 诪讗讬讚讱 专"诪 讛讚谉 讚讬谞讗 讚讙专诪讬 诪讞讬讬讘 诪砖讜诐 砖讙专诐 讛驻住讚 诪诪讜谉, 讜讛砖讜专祝 砖讟专 诪砖诇诐 诪砖讜诐 讛讛驻住讚 砖讙专诐 诇讘注诇 讛讞讜讘 砖讗讬谞谞讜 讬讻讜诇 诇讙讘讜转 讗转 讞讜讘讜 讜诇讗 诪驻谞讬 砖讛砖讟专 谞讞砖讘 诇讞驻爪讗 砖诇 诪诪讜谉100.
讘讗"讚. 讜讗"谞 诇诪讗讬 讚拽住"讚 讻讜' 砖讛砖讟专 讞砖讜讘 讻讻讬住 诪诇讗 诪注讜转 讜讛讜讗 诪讝讬拽 讜诇讗 讙讜专诐. 讗讘诇 讛讙讜专诐 诇讛驻住讚 诪诪讜谉 讘诇讗 诪注砖讛 讻讙讜谉 诪讞讬爪转 讛讻专诐 砖讬讗讜砖讜 讛讜讗 讛讜讗 讛讙讜专诐 诇专"砖 驻讟讜专 讜讻谉 讘诪讜讞诇 讞讜讘 讙讜专诐 诇专"砖 驻讟讜专. 讜讻谉 讘诪专讗讛 讚讬谞专 诇砖讜诇讞谞讬 讻讜' 注讻"诇. 专"诇 讚诇驻讬 讛住"讚 砖讟专 谞讞砖讘 诇讞驻爪讗 砖诇 诪诪讜谉 讻诪讜 讻讬住 诪诇讗 诪注讜转 讜注拽讘 讻讱 住讜讘专 专"砖 砖讘砖讟专 讗诪专讬谞谉 讙讜专诐 诇诪诪讜谉 讻诪诪讜谉 讚诪讬. 讜注讻"讝 专"砖 驻讜讟专 讘诪讞讬爪转 讛讻专诐 砖谞驻专爪讛, 讘诪讜讞诇 讞讜讘, 讜讘诪专讗讛 讚讬谞专 诇砖讜诇讞谞讬, 讻讬 讘诪拽专讬诐 讛讗诇讜 讞住专 诪注砖讛 诪讝讬拽, 讜诪讗讞专 砖讛讝讬拽 讘讙专诪讗 讗讬谞讜 讞讬讬讘 诇砖诇诐.
讘讗"讚. 讚注讚 讻讗谉 诇讗 讚讬讬谞讬谞谉 讚讬谞讗 讚讙专诪讬 讗诇讗 诇砖诇诐 诇讜 诪讛 砖讛驻住讬讚 诪诪谞讜, 讗讘诇 诇诪讛讜讬 讻诪诪讜谉 诇讗, 讛讬诇讻讱 讗讬 讟讘讞 砖讜专 讛谞住拽诇 诇讗 诪砖诇诐 转砖诇讜诪讬 讚讜"讛 讚诇讗讜 讻诪诪讜谉 讚诪讬, 讜诪"诪 讗讬 住"诇 讻专' 讬注拽讘 讞讬讬讘 诇砖诇诐 砖讜专 诇砖讜诪专 砖讛专讬 讛驻住讬讚讜 讘讚诪讬 讛砖讜专 讻讜' 注讻"诇. 专"诇 讚诇专"砖 讛住讜讘专 讚讘专 讛讙讜专诐 诇诪诪讜谉 讻诪诪讜谉 讚诪讬 讛讞驻爪讗 讚砖讜专 讛谞住拽诇 谞讞砖讘 诇讞驻爪讗 砖诇 诪诪讜谉 讜诇讻谉 讛讜"诇 讙谞讬讘讛 讙诪讜专讛 讛诪讞讬讬讘转 讘讚讜"讛 讘讟讘讬讞讛. 诪讗讬讚讱 讚讬谞讗 讚讙专诪讬 讗讬谞讜 诪砖讜讜讛 讗转 讛讞驻爪讗 讚砖讜专 讛谞住拽诇 诇讞驻爪讗 讚诪诪讜谉 讜讗讬谞讜 诪讞讬讬讘 讗诇讗 转砖诇讜诪讬 谞讝拽 诪驻谞讬 砖讙专诐 讛驻住讚 诪诪讜谉, 讜诪诪讬诇讗 讗讬谞讜 诪讞讜讬讘 诇砖诇诐 讻驻诇 讜讚讜"讛 讻讬 诇讗 讙谞讘 讞驻爪讗 讚讛讜讬 讙讜驻讜 诪诪讜谉.
讘讗"讚. 注转讛 讛讜拽砖讛 诇谞讜 诪讗讞专 讚拽讬"诇 讻专"诪 讚讚讗讬谉 讚讬谞讗 讚讙专诪讬 讗诇诪讛 转谞谉 讛诪讟诪讗 讜讛诪讚诪注 讻讜' 讜诪砖讜诐 讛讱 拽讜砖讬讗 讗讬讻讗 诪"讚 讚讛讗 讚讚讗讬谉 专"诪 讚讬谞讗 讚讙专诪讬 诪砖讜诐 拽谞住讗 讛讜讗 讚讚讗讬谉 讜诇讗 讚讬谞讗 讚讗讜专讬讬转讗 讛讜讗 讛讬诇讻讱 讘砖讜讙讙 驻讟讜专 讻讜' 讗诇讗 讘注诇讬 住讘专讗 讝讜 讟注讜 讘砖讬拽讜诇 讚注转诐 讻讜' 讛讜讬 讬讜讚注 砖专"诪 住讜讘专 砖讛讙讜专诐 讛讬讝拽 讗注"驻 砖诇讗 注砖讛 诪注砖讛 讘讬讚讬诐 讞讬讬讘 讜讛讬讬谞讜 讚讬谞讗 讚讙专诪讬, 讗讘诇 诪讬 砖诇讗 讙专诐 讛讬讝拽 诇讗 讞讬讬讘 专"诪, 诇驻讬讻讱 讛诪讟诪讗 讜讛诪讚诪注 讜讛诪谞住讱 讜讻诇 讛讬讝拽 砖讗讬谞讜 谞讬讻专 驻讟讜专 诪谉 讛讚讬谉, 诇驻讬 砖讗讬谉 讛讬讝拽 诇讗 诪讞诪转 讙专诪转讜 讜诇讗 诪讞诪转 诪注砖讬讜 讻讜' 注讻"诇.
讛专诪讘"谉 讞讜诇拽 注诐 讛砖讬讟讛 讛专讗砖讜谞讛. 讛砖讬讟讛 讛专讗砖讜谞讛 讛砖讜讜讛 讚讬谞讗 讚讙专诪讬 注诐 讛讬讝拽 砖讗讬谞讜 谞讬讻专 砖讘砖谞讬讛诐 讛讚讬谉 讛讜讗 砖诪讚讗讜专讬讬转讗 驻讟讜专 讜讗讬诇讜 诪讚专讘谞谉 讞讬讬讘 讘诪讝讬讚 诪砖讜诐 拽谞住. 诪讗讬讚讱 讛专诪讘"谉 住讜讘专 砖讚讬谞讬讛诐 砖讜谞讬诐 讻讬 讛讬讝拽 砖讗讬谞讜 谞讬讻专 讗讬谞讜 谞讝拽 诪讚讗讜专讬讬转讗, 讻讬 谞讝拽 诪讚讗讜专讬讬转讗 讛讜讗 讚讜拽讗 讻砖爪讜专转 讛讞驻爪讗 讛谞讬讝拽 讛砖转谞讛 讜谞砖讞转讛. 讘讛转讗诐 诇讻讱 讛讬讝拽 砖讗讬谞讜 谞讬讻专 诇讗 砖诪讬讛 讛讬讝拽 诪讚讗讜专讬讬转讗 讜讗讬谞讜 讗诇讗 讞讬讜讘 拽谞住 诪讚专讘谞谉, 讻讬 爪讜专转 讛讚讘专 讛谞讬讝拽 诇讗 讛砖转谞讛 讜诇讗 谞砖讞转讛. 诪讗讬讚讱 讙专诪讬 诪讞讬讬讘 诇砖诇诐 谞讝拽 诪讚讗讜专讬讬转讗 诪讗讞专 砖讛讞驻爪讗 讛讜讝拽 诪诪砖 讜爪讜专转讜 讛砖转谞讛 讜谞砖讞转讛, 讗诇讗 砖讛诪讝讬拽 砖讛讝讬拽 讘讙专诪讗 诇讗 注砖讛 诪注砖讛 谞讝拽 讙诪讜专. 注讻"讝 讙专诪讬 诪讞讬讬讘 诪谉 讛转讜专讛 讻讬 注爪诐 讛讞驻爪讗 谞砖讞转 讜讛讜讝拽, 诪砖讗"讻 讘讛讬讝拽 砖讗讬谞讜 谞讬讻专 砖讙讜祝 讛讞驻爪讗 诇讗 谞砖讞转 讜诇讗 讛讜讝拽 讜诪砖讜"讛 诇讗 砖诪讬讛 讛讬讝拽 讜驻讟讜专 诪讚讗讜专讬讬转讗 讜讗讬谞讜 讞讬讬讘 讗诇讗 讘拽谞住 诪讚专讘谞谉.
诪讗讬讚讱 讛砖讬讟讛 讛专讗砖讜谞讛 住讜讘专转 砖砖谞讬 讛讚讬谞讬诐 讗讻谉 转诇讜讬讬诐 讝讛 讘讝讛. 讻讬 讗诐 讛讬讝拽 砖讗讬谞讜 谞讬讻专 诇讗 砖诪讬讛 讛讬讝拽 讜爪专讬讻讬诐 讛驻住讚 爪讜专转 讛讚讘专 讛谞讬讝拽 讻讚讬 砖讬转讞讬讬讘 讛诪讝讬拽 诪讚讗讜专讬讬转讗, 讗讝讬 讗祝 爪专讬讱 讛诪讝讬拽 诇讛讝讬拽 讘诪注砖讛 谞讝拽 讙诪讜专 讜诇讗 诇讛讝讬拽 注"讬 讙专诪讗 讘注诇诪讗. 讜讘讛转讗诐 诇讻讱 讙专诪讬 驻讟讜专 诪讚讗讜专讬讬转讗 讜讞讬讬讘 诪讟注诐 拽谞住 诪讚专讘谞谉 讻诪讜 讛讬讝拽 砖讗讬谞讜 谞讬讻专. 诪讗讬讚讱 讗诐 讙专诪讬 讞讬讬讘 讘诇讬 诪注砖讛 谞讝拽 讙诪讜专 讗讝讬 讘讚讬谉 讛讜讗 砖讛讬讝拽 砖讗讬谞讜 谞讬讻专 砖诪讬讛 讛讬讝拽 讜讞讬讬讘 诪讝讬拽 诇砖诇诐 诪讚讗讜专讬讬转讗 注讘讜专 讛驻住讚 诪诪讜谉 讚注诇诪讗 讘诇讬 砖讬谞讜讬 爪讜专转 讛讞驻爪讗 讛谞讬讝拽.
讘讗"讚. 讘诪讞讬爪转 讛讻专诐 砖谞驻专爪讛 讛专讬 讬砖 诪讞诪转 讬讗讜砖讜 砖讛讜讗 讛讙讜专诐 注专讘讜讘 砖讛讜讗 诪讘讟诇 讛砖讜专讛 讜讗讜住专 转讘讜讗转讜 砖诇 讝讛, 讜讛讬讝拽 谞讬讻专 讛讜讗, 砖诪讗讞专 砖谞转讬讬讗砖 讛注专讘讜讘 讗讜住专讜 讜讗讬住讜专 谞讬讻专 诇讻诇 讜讗注"驻 砖讗转讛 讬讻讜诇 诇注拽讜专 讛讙驻谞讬诐 讜诇讗 讬讛讗 讛讗讬住讜专 谞讬讻专 砖诐, 砖谞讜讬 讛讞讜讝专 诇讘专讬讬转讜 讘讻讙讜谉 讝讛 砖谞讜讬 讛讜讗 讜讛专讬 谞注砖讛 讘讜 诪注砖讛 谞讬讻专 讘讙专诪转讜 砖诇 讝讛 讜诇讗 讚诪讬 诇诪讟诪讗 讚讗讙注 讘讛讜 砖专抓 砖讛注专讘讜讘 砖谞讜讬 讛讜讗 注讚 砖讗转讛 诪讞讝讬专讜 诇讘专讬讬转讜 注讻"诇. 讛专诪讘"谉 诪住讘讬专 砖讻诇讗讬诐 诪讛讜讜讛 讛讬讝拽 谞讬讻专 讻讬 诪注讬拽专讗 讚讚讬谞讛 讛注专讘讜讘讬讗 砖讛讬讗 谞讬讻专转 讗讜住专转 讗讜转讜 讜诪砖讜"讛 讛讜"诇 讛讬讝拽 谞讬讻专. 讜注讬讬谉 讘砖讬注讜专讬诐 诇诪注诇讛 诇转讞讬诇转 拽讜谞讟专住 讛讙专诪讬 讜诇转讜住' (讚祝 拽:) 讚"讛 讞讬讬讘101.
讘讗"讚. 讜讗讬 拽砖讬讗 诇讱 讗讬 讛讻讬 诪诪驻讙诇 谞诪讬 砖诪注讬谞谉 讚讬谞讗 讚讙专诪讬 讚讛转诐 谞诪讬 诪讞砖讘讛 讛讬讗 讻讜' 诇讗 拽砖讬讗 讚讛转诐 诪注砖讛 讛讜讬 砖讛讜讗 砖讜讞讟讜 诇讻讱 讗诇讗 砖讗讬谉 讛讗讬住讜专 谞讬讻专 讘讜 注讻"诇. 讬砖 诇讞拽讜专 讘驻讬讙讜诇 - 讛讗诐 注爪诐 诪注砖讛 讛砖讞讬讟讛 诪讛讜讜讛 注讬拽专 诪注砖讛 讛诪驻讙诇, 讗讜"讚 砖注讬拽专 讛讚讘专 讛诪驻讙诇 讛讜讗 诪讞砖讘转 讛驻讬讙讜诇 砖讘砖注转 讛砖讞讬讟讛. 讜谞专讗讛 砖讘砖讗诇讛 讝讜 讚谉 讛专诪讘"谉 讜讛拽砖讛 砖讗诐 注讬拽专 讛诪驻讙诇 讛讜讬 诪讞砖讘转 讛驻讬讙讜诇 讗讝 讛诪驻讙诇 爪"诇 讘讻诇诇 讚讬谞讗 讚讙专诪讬, 讜转讬专抓 砖注讬拽专 讛诪驻讙诇 讛讜讗 诪注砖讛 讛砖讞讬讟讛 讜诇讻谉 讗讬谞讜 讙专诪讬 讗诇讗 诪讝讬拽 讘讬讚讬诐.
讜讛谞讛 讛专诪讘"诐 讻转讘 (讘驻讬"讞 诪讛诇' 驻住讜讛"诪 讛诇"讗) 讜讝"诇 讻诇 讛诪讞砖讘 诪讞砖讘讛 砖讗讬谞讛 谞讻讜谞讛 讘拽讚砖讬诐 讛专讬 讝讛 注讜讘专 讘诇讗 转注砖讛 砖讛专讬 讛讜讗 讗讜诪专 诇讗 讬讞砖讘, 诪驻讬 讛砖诪讜注讛 诇诪讚讜 砖讘讻诇诇 讚讬谉 讝讛 砖诇讗 讬驻住讬讚 讛拽讚砖讬诐 讘诪讞砖讘讛 砖讛专讬 讝讛 讚讜诪讛 诇诪讟讬诇 诪讜诐 讘拽讚砖讬诐, 讜讗注驻"讻 讗讬谞讜 诇讜拽讛 砖讗讬谉 讛诪讞砖讘讛 诪注砖讛 注讻"诇. 讜拽砖讛 砖讗诐 讛专诪讘"诐 住讜讘专 砖注讬拽专 讛讚讘专 讛诪驻讙诇 讛讜讗 诪注砖讛 讛砖讞讬讟讛 讜讻住讘专转 讛专诪讘"谉 讗"讻 诇诪讛 驻住拽 砖讛讗讬住讜专 讛讜讬 诇讗讜 砖讗讬谉 讘讜 诪注砖讛, 讛专讬 砖讞讬讟讛 诪注砖讛 讙诪讜专 讛讜讗.
讜谞专讗讛 砖讛专诪讘"诐 住讜讘专 砖注讬拽专 讛讗讬住讜专 讘驻讬讙讜诇 讛讜讗 注爪诐 讛诪讞砖讘讛 砖讗讬谞讛 谞讻讜谞讛102, 讜诇讻谉 讛讜讬 诇讗讜 砖讗讬谉 讘讜 诪注砖讛.
诪讗讬讚讱 砖讬讟转 讛专诪讘"谉 (讘讛砖讙讜转 诇住讛"诪 诪爪讜转 砖砖讻讞 讗讜转谉 讛专讘 诇"转 讚') 讛讬讗 砖讗讬住讜专 讛诪驻讙诇 谞诪爪讗 讘诇"转 "诇讗 转讝讘讞 诇讛' 讗诇讛讬讱 砖讜专 讗讜 砖讛 讗砖专 讬讛讬讛 讘讜 诪讜诐 讻诇 讚讘专 专注" 讜讻转讘 讜讝"诇 讜讛讜讗 讛砖讜讞讟 讜讗讜诪专 注"诪 诇讗讻讜诇 讜诇讝专讜拽 讞讜抓 诇诪拽讜诪讜 讜诇讝诪谞讜 砖讝讛 讚讬讘讜专 专注 讛讜讗 讗爪诇 讛转讜专讛 砖讻讘专 驻住诇讛 讘讜 讛拽专讘谉 注讻"诇, 讜诇讛专诪讘"谉 讗祝 诇讜拽讬谉 注诇讬讜 讜讝"诇 砖诐 讬砖谞讜 讘转讜住驻转讗 讘讗讞专讜谉 砖诇 诪讻讜转 讜讻讜' 诇讬诪讚讜 讗讜转谞讜 砖讛谉 诇讜拽讬谉 注讻"诇. 讗诇讬讘讗 讚讛专诪讘"谉 注讬拽专 讛讗讬住讜专 讚讛诪驻讙诇 讛讜讗 注爪诐 诪注砖讛 讛砖讞讬讟讛, 讜注拽讘 讻讱 讛讜"诇 诇讗讜 砖讬砖 讘讜 诪注砖讛 砖诇讜拽讬谉 注诇讬讜, 讜砖诇讗 讻专诪讘"诐 讛住讜讘专 砖注讬拽专 讛讗讬住讜专 讛讜讗 讛诪讞砖讘讛 讜诪砖讜"讛 讗讬谉 诇讜拽讬谉 注诇讬讜.
讜诇讻讗讜专讛 讛专诪讘"谉 讘拽讜谞讟专住 讛讙专诪讬 诇砖讬讟转讜 讘住讛"诪 砖注讬拽专 讛讚讘专 讛诪驻讙诇 讛讜讗 诪注砖讛 讛砖讞讬讟讛. 诪讗讬讚讱 爪"注 讗诇讬讘讗 讚讛专诪讘"诐 讛住讜讘专 砖注讬拽专 讛讗讬住讜专 诇驻讙诇 讛讜讗 诪讞砖讘转 讛驻讬讙讜诇, 讚讗"讻 诇讻讗讜专讛 讛诪驻讙诇 讞讬讬讘 专拽 讗诇讬讘讗 讚诪"讚 讛讚谉 讚讬谞讗 讚讙专诪讬.
讜讬转讻谉 砖讛专诪讘"诐 住讜讘专 砖讬砖 讞讬诇讜拽 讘讬谉 讛讗讬住讜专 诇讘讬谉 注爪诐 讞诇讜转 讛驻讬讙讜诇, 讜砖注讬拽专 讛讗讬住讜专 诇驻讙诇 讛讜讗 讘诪讞砖讘转 讛驻讬讙讜诇 讜诇讻谉 讛讜"诇 诇讗讜 砖讗讬谉 讘讜 诪注砖讛, 讜诪"诪 注讬拽专 讚讘专 讛诪驻讙诇 讛诪讞讬诇 讗转 讞诇讜转 讛驻讬讙讜诇 讛讜讗 注爪诐 诪注砖讛 讛砖讞讬讟讛 讜诇讗 讛诪讞砖讘讛, 讜诪砖讜"讛 讞讬讬讘 讗驻讬诇讜 讗诇讬讘讗 讚诪讗谉 讚诇讗 讚讗讬谉 讚讬谞讗 讚讙专诪讬 诪驻谞讬 砖讗讬谞讜 讙专诪讬 讗诇讗 诪注砖讛 诪讝讬拽 讙诪讜专.
讘讗"讚. 诪爪讬谞讜 爪讚 讛拽诇 讘讙讜专诐 讬讜转专 诪诪讝讬拽 讘讬讚讬诐 讜讛讜讗 砖讛谞讗谞住 诇讛专讗讜转 讜讛专讗讛 驻讟讜专 讜讛谞讜砖讗 讜谞讜转谉 讘讬讚 讞讬讬讘 讗注"驻 砖谞讗谞住 讻讚注转 专讘讬谞讜 讛讙讚讜诇 讜讬"诇 砖讗讬谞讜 讞砖讜讘 讙讜专诐 讗诇讗 讛讗讜谞住 讗讘诇 谞讟诇 讜谞转谉 讘讬讚 诪讚讗讙讘讛讬讛 拽诇讬讛 讜诪转讞讬讬讘 讘转砖诇讜诪讬诐 诪注诇讬讗 注讻"诇. 讜诪讘讜讗专 讘讚讘专讬 讛专诪讘"谉 砖讗诐 谞讗谞住 诇诪住讜专 注讬拽专 讛讙讜专诐 讛讜讗 讛诪讗谞住 讜诇驻讬讻讱 讛诪讜住专 砖讛专讗讛 讘讗讜谞住 驻讟讜专 讜讗讬诇讜 讘谞转讬谞讛 讘讬讚讬诐 注讬拽专 讛诪讝讬拽 讛讜讗 讛诪讜住专 讜诇讗 讛诪讗谞住, 讜诪砖讜诐 讻讱 讛谞讜转谉 讞讬讬讘.
讗讱 诇驻讬 讛专诪讘"诐 谞"诇 讘讬讗讜专 讗讞专 讘讚讬谉 讝讛. 讬注讜讬讬谉 讘专诪讘"诐 砖讛讘讬讗 讗转 讻诇 讚讬谞讬 讚讙专诪讬 讘驻"讝 诪讛诇' 讞讜讘诇 讜诪讝讬拽 (讛诇"讝 - 讬"讘) 讜讗讬诇讜 讚讬谉 讞讬讜讘 讛诪讜住专 讛讘讬讗 讻讚讬谉 讘驻谞讬 注爪诪讜 讘驻"讞 砖诐 (讛诇"讗 - 讛). 讜诪砖诪注 诪讝讛 砖诇专诪讘"诐 诪讜住专 讞讬讬讘 讘讞讬讜讘 诪讬讜讞讚 讜讗讬谞谞讜 讞讬讬讘 诪讚讬谞讗 讚讙专诪讬. 讜注讬讬谉 讘住讜讙讬讗 诇拽诪谉 (讚祝 拽讟讝 讘) 砖讚谞讛 讛讙诪专讗 讗诐 诪讜住专 讞讬讬讘 诪砖讜诐 讚讬谞讗 讚讙专诪讬 讗讜 诪讚讬谉 拽谞住 讘驻谞讬 注爪诪讜 (讜注讬讬"砖 讘转讜住' 讚"讛 诇讗 爪专讬讻讗), 讜讻谞专讗讛 砖讛专诪讘"诐 驻住拽 讻爪讚 砖讘讙诪专讗 砖诪讜住专 讗讬谞讜 讞讬讬讘 诪讚讬谞讗 讚讙专诪讬 讗诇讗 诪讚讬谉 拽谞住 讘驻谞讬 注爪诪讜.103 讜注讜讚 专讗讬讬讛 诇讝讛 砖讻转讘 讜讝"诇 讛诪讜住专 诪诪讜谉 讞讘讬专讜 讘讬讚 讗谞住 讞讬讬讘 诇砖诇诐 讜讻讜' 讜讗诐 诪转 讙讜讘讬谉 诪讬讜专砖讬讜 讻砖讗专 讻诇 讛诪讝讬拽讬谉 注讻"诇, 讜讗诐 谞讬诪讗 讚诇专诪讘"诐 讛诪讜住专 讘讻诇诇 诪讝讬拽 讚讙专诪讬 讚注诇诪讗 驻砖讬讟讗 砖谞砖转注讘讚讜 谞讻住讬讜 讜讙讜讘讬诐 诪讬讜专砖讬讜. 诪讗讬讚讱 讗诐 讛诪讜住专 诪讛讜讜讛 讞讬讜讘 诪讬讜讞讚 诪讜住讘专 诇诪讛 讘讬讗专 讛专诪讘"诐 砖讬讜专砖讬讜 诪砖诇诪讬诐 讜讛讜讗 讘讻讚讬 诇讛砖诪讬注谞讜 砖讞诇讜拽 讚讬谉 讛诪讜住专 诪诪讬 砖讛讝讬拽 讛讬讝拽 砖讗讬谞讜 谞讬讻专 砖讛讞讻诪讬诐 拽谞住讜 讗转 讛诪讝讬拽 诇讘讚讜 讜诇讗 讗转 讬讜专砖讬讜 (驻"讝 砖诐 讛诇"讙)104.
讜注讜讚 谞专讗讛 讗诇讬讘讗 讚讛专诪讘"诐 砖讛诪讜住专 讗讬谞讜 讞讬讬讘 诪讟注诐 讗讚诐 讛诪讝讬拽, 讻讬 诪讘讞讬谞转 谞讝拽讬谉 讗讬谞讜 讗诇讗 讙专诪讗 讘注诇诪讗 砖驻讟讜专, 砖讗"讗 诇讞讬讬讘 讗讚诐 讗讞讚 诪讚讬谉 诪讝讬拽 讘讙诇诇 诪注砖讛 谞讝拽 砖注砖讛 讗讚诐 讗讞专105, 讜讘讻谉 讛诪讜住专 讗讬谞讜 讞讬讬讘 诪讚讬谉 诪讝讬拽 讚讙专诪讬 注讘讜专 讛谞讝拽 砖注砖讛 讛注讻讜"诐 讗诇讗 诪讞讬讜讘 诪讬讜讞讚 讚诪讜住专.
讗诪谞诐 诪爪讬谞讜 砖讬砖 诇诪讜住专 讞诇讜转 砖诐 驻住讜诇 讘讻诇 讛转讜专讛 讻讜诇讛 讜诇讚讬谞讬诐 讗讞专讬诐 谞讞砖讘 讻注讻讜"诐. 注讬讬谉 讘专诪讘"诐 (驻"讗 诪讛诇' 转驻讬诇讬谉 讛诇讬"讙) 砖讛诪讜住专 驻住讜诇 诇讻转讬讘转 住转"诐 讻注讻讜"诐. 讜讻谉 驻住拽 讛专诪讘"诐 讘驻"讙 诪讛诇' 转砖讜讘讛 (讛诇"讜 讜讛诇讬"讘) 砖讗讬谉 诇诪讜住专 讞诇拽 诇注讜讛"讘. 讛诪讜住专 驻住讜诇 诇注讚讜转 讻诪讜 注讻讜"诐 讜讻驻讬 砖讻转讘 讛专诪讘"诐 讘驻讬"讗 诪讛诇' 注讚讜转 (讛诇"讬) 讜讝"诇 讛诪讜住专讬谉 讜讛讗驻讬拽讜专住讬谉 讜讛诪讜诪专讬诐 诇讗 讛爪专讬讻讜 讞讻诪讬诐 诇诪谞讜转谉 讘讻诇诇 驻住讜诇讬 注讚讜转 砖诇讗 诪谞讜 讗诇讗 专砖注讬 讬砖专讗诇 讗讘诇 讗诇讜 讛诪讜专讚讬谉 讛讻讜驻专讬谉 驻讞讜转讬谉 讛谉 诪谉 讛注讻讜"诐 砖讛注讻讜"诐 诇讗 诪注诇讬谉 讜诇讗 诪讜专讬讚讬谉 讜讬砖 诇讞住讬讚讬讛谉 讞诇拽 诇注讜讛"讘 讜讗诇讜 诪讜专讬讚讬谉 讜诇讗 诪注诇讬谉 讜讗讬谉 诇讛诐 讞诇拽 诇注讜讛"讘 注讻"诇. 讘谞讜讙注 诇砖讞讬讟转 讛诪讜住专 拽讬讬诪转 诪讞诇讜拽转 讙讚讜诇讛 讘讬谉 讛驻讜住拽讬诐, 注讬讬谉 讘讬讜"讚 (住讬' 讘' 住注讬祝 讞') 讘专诪"讗 讟"讝 砖"讱 讜讘讙专"讗. 讜讘讻谉 讛讜讗讬诇 讜诇诪讜住专 讞诇 砖诐 驻住讜诇 专砖注 讘讙讘专讗 讬"诇 讚诪砖讜"讛 拽谞住讜 讗讜转讜 讛讞讻诪讬诐 诇砖诇诐 谞讝拽. 讗诪谞诐 讗讬谞讜 诪砖诇诐 诪讚讬谉 诪讝讬拽 讚注诇诪讗 讜诪讚讬谞讗 讚讙专诪讬 讗诇讗 诪砖讜诐 讞诇讜转 砖诐 专砖注 砖讞诇讛 讘讜.
讜诇驻讬"讝 谞讬转谉 诇讜诪专 砖诪讬 砖谞讗谞住 诇诪住讜专 诪诪讜谉 讞讘讬专讜 诇注讻讜"诐 讘注诇 讻专讞讜 讗讬谞讜 专砖注 讜讛砖诐 专砖注 砖讞诇 讘讙讘专讗 讚诪住讜专 讚注诇诪讗 诇讗 讞诇 讘讜 讜诇讻谉 驻讟讜专 诪诇砖诇诐 讗转 讛谞讝拽 讻讬 讞讬讜讘 讛诪讜住专 诇砖诇诐 转诇讜讬 讘讞诇讜转 讛砖诐 专砖注 砖讘讙讘专讗. 讗讱 讻诇 讝讛 诪讬讬专讬 讻砖诪住专 讗转 诪诪讜谉 讞讘讬专讜 讘讚讬讘讜专 讘注诇诪讗. 诪讗讬讚讱 讘诪讜住专 砖谞砖讗 讜谞转谉 讗转 诪诪讜谉 讞讘讬专讜 讘讬讚讬诐 讛讞讬讜讘 诇砖诇诐 讞诇 诪讚讬谉 诪讝讬拽 讚注诇诪讗 讜诇讗 诪讞诪转 讛讞讬讜讘 讛诪讬讜讞讚 讚诪讜住专. 讜诇驻讬讻讱 讛诪讜住专 讘讬讚讬诐 诪砖诇诐 讙诐 讘讗讜谞住 讻讬 讞讬讜讘讜 讞诇 诪讚讬谉 讗讚诐 讛诪讝讬拽 讚注诇诪讗 讛诪讞讜讬讬讘 诇砖诇诐 讘讬谉 讘讗讜谞住 讜讘讬谉 讘专爪讜谉.
讜谞专讗讛 砖讬砖 谞"诪 讗讞专转 讘诪讛 砖讗诪专谞讜 砖讞讬讜讘 讛诪住讜专 讞诇 诪砖讜诐 专砖注讜转 讛讙讘专讗. 讚诇驻讬"讝 讬转讻谉 砖砖注转 讛诪讞讬讬讘 讚诪讜住专 讛讬讗 砖注转 诪注砖讛 讛诪住讬专讛 注爪诪讛 讜讘砖注讛 砖讛专讗讛 诇注讻讜"诐 讗转 诪诪讜谉 讞讘讬专讜 注砖讛 诪注砖讛 专砖注 讜讗驻讬诇讜 诇驻谞讬 砖讛注讻讜"诐 诇拽讞讜. 诪讗讬讚讱 讗诐 讛诪讞讬讬讘 砖诇 诪住讜专 讛讜讗 讞讬讜讘 诪讝讬拽 讚注诇诪讗 砖注转 讛诪讞讬讬讘 讛讬讗 讛砖注讛 砖讛注讻讜"诐 诇拽讞 讗转 讛诪诪讜谉 讚讛讬讬谞讜 讘砖注讛 砖讞讘讬专讜 讛讜讝拽 讜讛驻住讬讚 诪诪讜谞讜 讜诇讗 砖注转 讛诪住讬专讛106.
讘讗"讚. 讻诇诇 讙讚讜诇 讬讛讬讛 讘讬讚讱, 讻诇 讛讙讜专诐 讜诪讞诪转 讙专诪转讜 讘讗 讛讬讝拽 砖讗"讗 讗诇讗 讘讗讜转讜 讛讬讝拽, 讜讗讬谞讜 转诇讜讬 讘讚注转 讗讞专讬诐 讗诇讗 讘砖注讛 砖讙讜专诐 讘讗 讛讛讬讝拽 讗讜 砖讛讜讗 注转讬讚 诇讘讗 讻讙讜谉 讝讛 讞讬讬讘 专"诪 讜谞拽专讗 讘讙诪专讗 讘专讬 讛讬讝拽讗. 诇专诪讘"谉 讙专诪讬 讞讬讬讘 讚讜拽讗 讘讘专讬 讛讬讝讬拽讗. 讜注诇讬谞讜 诇讛讘讬谉 讗诇讬讘讗 讚讛专诪讘"谉 诪讚讜注 转诇讜讬 讚讬谞讗 讚讙专诪讬 讘讘专讬 讛讬讝讬拽讗. 讜讛谞讛 讬砖 诇讞拽讜专 讘讞讬讜讘 讛诪讝讬拽 注"讬 讙专诪讬, 讛讗诐 讛诪讝讬拽 讞讬讬讘 诪砖讜诐 讙专诪转 谞讝拽 讘注诇诪讗 讗讜"讚 砖谞讞砖讘 讻讗讬诇讜 注砖讛 讗转 诪注砖讛 讛谞讝拽 讘讬讚讬诐 诪诪砖. 讜讬转讻谉 砖讻讚讬 砖讬讞砖讘 讻注讜砖讛 讗转 讛谞讝拽 讘讬讚讬诐 诪诪砖 讙专诪讬 爪"诇 讘专讬 讛讬讝讬拽讗, 讜诇讻讗讜专讛 讻谉 住讜讘专 讛专诪讘"谉107.
讘讗"讚. 讛驻讜专抓 讙讚专 诇驻谞讬 讘讛诪转 讞讘讬专讜 讜讗讬讘讚讛 讻讜' 诪砖讜诐 讚诪爪讬 讗"诇 诪讬 讬讬诪专 讚谞驻拽讗 讜讗转"诇 讚谞驻拽讗 诪讬 讬讬诪专 讚讗讘讚讛 讚讬诇诪讗 诪砖讻讞 诇讛 讜诇讗 讘专讬 讛讬讝讬拽讗 讜讻谉 讚注转 专砖"讬 讝"诇. 讗讘诇 讬砖 诪驻专砖讬谉 讻讜' 讗讘讛诪讛 谞诪讬 拽讗讬 讻讜' 讗讙讜驻讛 砖诇 讘讛诪讛 诇注讜诇诐 讞讬讬讘讬谉 注讚 砖讬讞讝讬专讜讛讜 诇诪拽讜诐 讛诪砖转诪专 砖讘砖注讛 砖驻讬专抓 讬爪讗转 诪专砖讜转 讘注诇讬诐 讜讛诐 讙专诪讜 诇讬讛, 讛讬诇讻讱 诇讗 诪讬驻讟专讬 诪讙讜驻讛 砖诇 讘讛诪讛 讻讜' 砖讛专讬 讛讜爪讬讗讜诐 诪专砖讜转诐 诪砖注讛 砖驻讬专抓 讻讜' 讜讝讜 讛住讘专讗 谞讻讜谞讛 注讻"诇. 诇讻讗讜专讛 讚注转 专砖"讬 诪住转讘专讗 砖讘谞讜讙注 诇讗讘讬讚转 讛讘讛诪讛 驻专讬爪转 讛讙讚专 讗讬谞讛 讘专讬 讛讬讝讬拽讗. 讜讗"讻 注诇讬谞讜 诇讛住讘讬专 讗转 讛讚讬注讛 讛砖谞讬讛 砖讛讬讗 砖讬讟转 讛专诪讘"谉 讛诪讞讬讬讘转 讗转 讛驻讜专抓 注讘讜专 讗讘讬讚转 讛讘讛诪讛 - 讜讛专讬 诇讗 讘专讬 讛讬讝讬拽讗.
讜谞专讗讛 砖讚讬注讛 讝讜 住讜讘专转 砖诪讗讞专 砖讛讘讛诪讛 讛讬转讛 砖诪讜专讛 诪讗讞讜专讬 讛讙讚专 讜讛驻讜专抓 讗讬讘讚讛 诪专砖讜转 讘注诇讬讛, 诇讻谉 讞讬讬讘 讛讜讗 诇砖讜诪专讛 诪讚讬谉 砖讜诪专 讗讘讬讚讛 讜诇讛讞讝讬专讛 诇讘注诇讬讛108, 讜讗诐 讗讬谞讜 诪讞讝讬专讛 讞讬讬讘 诇砖诇诐 注讘讜专 讗讘讬讚转讛. 诪讗讬讚讱 讛驻讜专抓 驻讟讜专 诪谞讝拽讬讛 讻讬 讛讚讬谉 讛讜讗 讚砖讜诪专 讗讘讬讚讛 驻讟讜专 诪谞讝拽讬 讛讗讘讬讚讛, 讚讚讜拽讗 砖讜诪专 砖拽讬讘诇 讗转 讛诪讝讬拽 诇砖诪讬专转讜 讘诪住讬专讛 诪讛讘注诇讬诐 谞讻谞住 转讞转讬讛诐 讻砖讜诪专 谞讝拽讬谉 讛诪讞讜讬讬讘 讘谞讝拽讬 讛砖讜专, 讜讗讬诇讜 砖讜诪专 讗讘讬讚讛 讻讘专 讗诪专 讛讙专"讞 讝爪"诇 砖讛讜讗 驻讟讜专 诪谞讝拽讬 讛讘讛诪讛 砖讘砖诪讬专转讜109.
讘讗"讚. 讜讛讬讜讚注 讘注讚讜转 讞讘讬专讜 讜讗讬谞讜 诪注讬讚 诇讜 讻讜' 讜讟注诪讗 讚诪讬诇转讗 砖讗祝 讛讜讗 讗讬谞讜 讞讬讬讘 诇讛注讬讚 诇讜 讗诇讗 诪讚讬谉 讙诪讬诇讜转 讞住讚讬诐 砖讞讬讬讘讛 转讜专讛 诇讛注讬讚 讜讗诐 诇讗 专爪讛 诇拽讬讬诐 讗讜转讛 诪爪讜讛 讗讬谉 诪谉 讛讚讬谉 诇讞讬讬讘讜 诪诪讜谉 讻讜' 砖讗讬谉 注诇讬讜 讞讬讜讘 诪诪讜谉 讗诇讗 诪讚专讱 讙诪讬诇讜转 讞住讚讬诐 讜讗诐 讗讬谞讜 专讜爪讛 诇讟专讜讞 讜诇讛爪讬诇讜 诇讝讛 讗讬谞讜 讞讬讬讘, 诇诪讛 讝讛 讚讜诪讛 诇诪讬 砖专讜讗讛 讻讬住讜 砖诇 讞讘讬专讜 讗讜讘讚 讜讗讬谞讜 诪爪讬诇讜, 讗讜 诪讬 砖讗讬谞讜 专讜爪讛 诇讬转谉 驻专讜讟讛 诪砖诇讜 诇注谞讬 砖讗讬谉 讘讬"讚 诪讞讬讬讘讬谉 讗讜转讜 讘讻讱, 讗祝 讻讗谉 讗讬谉 讘讬"讚 诪讞讬讬讘讬谉 讗讜转讜 诇砖诇诐 诪讘讬转讜, 砖诇讗 讞讬讬讘转讜 讛转讜专讛 讘讻讱 讗诇讗 讻砖讗专 讛诪爪讜讜转 讛讬讗 讝讜 讜讗讬谞讛 讘讚讬谉 诪诪讜谉 注讻"诇. 诇专诪讘"谉 讛诪爪讜讛 注诇 讛注讚讬诐 诇讛注讬讚 诪爪讜讛 讘注诇诪讗 讛讬讗 讜讗讬谉 注诇讬讛诐 讞讬讜讘 诪诪讜谉 诇讛注讬讚, 讜诇驻讬讻讱 讗讬谞诐 讞讬讬讘讬诐 诇砖诇诐 讗转 讛讛驻住讚 诪讚讬谉 诪讝讬拽 讚讙专诪讬 讻讬 诪讝讬拽 讚讙专诪讬 讛诪讞讜讬讬讘 诇砖诇诐 注讘专 注诇 讗讬住讜专 诪诪讜谉 讚诪讝讬拽, 讜讗讬诇讜 讛注讚讬诐 砖诇讗 讘讗讜 诇讛注讬讚 讜诇讗 讛爪讬诇讜 讗转 讛注砖讜拽 诪讬讚 注讜砖拽讜 诇讗 注讘专讜 注诇 讗讬住讜专 诪诪讜谉 讗诇讗 注诇 讗讬住讜专 讘注诇诪讗. 讜谞专讗讛 砖谞"诪 讗祝 诇注谞讬谉 驻住讜诇 注讚讜转 砖专拽 讘砖注讘专讜 注诇 讗讬住讜专 诪诪讜谉 谞驻住诇讜 诇讛注讬讚 讘驻住讜诇 专砖注 讚讞诪住, 讜讗讬诇讜 注讚讬诐 砖诇讗 讛注讬讚讜 讜讻讘砖讜 讗转 注讚讜转诐 讗讬谞诐 专砖注讬 讞诪住 砖讛专讬 诇讗 注讘专讜 注诇 讗讬住讜专 诪诪讜谉 讗诇讗 注诇 讗讬住讜专 讘注诇诪讗.
讘讗"讚. 诪讛 砖讗讬谉 讻谉 讘谞转讬讬讗砖 讛讬诪谞讛 讜诇讗 讙讚专讛 讚讻讬讜谉 砖讛讜讗 讞讬讜讘 诪诪讜谉 诇讙讚讜专 讜诇讗 讙讚专 讜谞转讬讬讗砖 讞讬讬讘, 砖讛专讬 讛讜讗 诪讝讬拽讜 讘讬讗讜砖 讜讙驻谞讬讜 讛诐 讛讗讜住专讬谉 讜讛讜讗 讛讙讜专诐 讛讗讬住讜专 注讻"诇. 专"诇 砖讛讞讬讜讘 诇讙讚讜专 讜诇讛专讞讬拽 讗转 讙驻谞讬讜 诪讞爪专 讞讘讬专讜 讞讬讜讘 诪诪讜谉 讛讜讗 砖讞诇 注诇 讘注诇 讛讻专诐 讻诪讜 砖讻' 讛专诪讘"谉 诇拽诪谉 讜讝"诇 讚讻讬讜谉 砖讬砖 讘讛 讗讬住讜专 讻诇讗讬诐 讞讬讬讘 诇讙讚讜专 讜讞讘专讜 驻讟讜专 诪诇讙讚讜专 砖讛讜讗 讘转讜讱 砖诇讜 讛讜讗 注讜诪讚 讜讗讬谞讜 讘讗 讘讙讘讜诇讜 砖诇 讞讘讬专讜, 讗讘诇 讝讛 砖讛讜讗 讘讗 讘讙讘讜诇讜 讞讬讬讘 诇讙讚讜专 诪讞诪转 砖讗住讜专 诇注专讘 讛讙驻谞讬诐 讘转讘讜讗讛 讻讜' 注讻"诇, 讜诇驻讬讻讱 讛讜讬 诪讝讬拽 讚讙专诪讬 讻讬 讻砖注讜讘专 注诇 讗讬住讜专 诪诪讜谉 讞诇 讞讬讜讘 诪诪讜谉 讚讙专诪讬 讗讘诇 诇讗 讘诪拽讜诐 讗讬住讜专 讚注诇诪讗110.
讘讗"讚. 讗讘诇 诪讗谉 讚爪讬讬专 驻讜诪讛讜谉 讚住讛讚讬 讚诇讗 讬住讛讚讜谉 讻讙讜谉 砖专讗讛 注讚讬诐 诪讙诇讙诇讬谉 讜讘讗讬谉 诇讛注讬讚 注讚讜转 诇驻诇讜谞讬 讜讛讞讝拽讬谞讛讜 讘讗讬谞讚专谞讗 讜讙专诪讜 诇讬讛 诇讛驻住讬讚 讬"诇 砖讛讜讗 讞讬讬讘 诇诪讗谉 讚讚讗讬谉 讚讬谞讗 讚讙专诪讬 讻讜' 注讻"诇. 讻诇讜诪专 砖讻砖诪讜谞注 讛注讚讬诐 诪诇讘讜讗 讜诪诇讛注讬讚 注讜讘专 注诇 讗讬住讜专 诪诪讜谉 讜诇驻讬讻讱 讚讬谞讗 讚讙专诪讬 讞诇 讜诪讞讬讬讘讜 诇砖诇诐 讻诪讝讬拽 讜讛讜讬 专砖注 讚讞诪住.
讘讗"讚. 砖谞讬诐 砖讛注讬讚讜 注讚讜转 砖拽专 讜讛驻住讬讚讜 讞讘专讜 注诇 讬讚诐 讜讗"讗 诇讛讜爪讬讗 诪讬讚讜 讻讙讜谉 谞讻专讬 讜讗诇诐 讗讜 讛讜讚讜 讛诐 讜讛讜讗 诇讗 讛讜讚讛 讞讬讬讘讬谉 诇砖诇诐 砖讛专讬 讙专诪讜 诇讗讘讚 注讻"诇. 注讬讬谉 讘讞讬讚讜砖讬 讛专诪讘"谉 诇诪讻讜转 (讚祝 讙. 讚"讛 讜讛讗 讚讗"专 注拽讬讘讗) 砖讛专诪讘"谉 讞讜诇拽 注诇 讛专诪讘"诐 (驻讬"讞 诪讛诇' 注讚讜转 讛诇"讞) 讻讬 诇驻讬 讛专诪讘"谉 注讚讬诐 砖讛讜讚讜 砖讛注讬讚讜 诇砖拽专 讞讬讬讘讬诐 诇砖诇诐 诪讚讬谞讗 讚讙专诪讬, 讜诪讗讬讚讱 讗诇讬讘讗 讚讛专诪讘"诐 注讚讬诐 讝讜诪诪讬诐 砖讛讜讝诪讜 讞讬讬讘讬诐 诇砖诇诐 专拽 诪驻谞讬 讚讬谉 讛拽谞住 讛诪讬讜讞讚 讚注讚讬诐 讝讜诪诪讬诐 讜诪讗讬讚讱 注讚讬诐 讚注诇诪讗 砖讛讜讚讜 砖讛注讬讚讜 诇砖拽专 驻讟讜专讬诐 诪诇砖诇诐.
讘讘讬讗讜专 讛诪讞诇讜拽转 谞专讗讛 砖讛专诪讘"诐 诪讘讞讬谉 讘讬谉 讚谉 讗转 讛讚讬谉 讚讞讬讬讘 诪讚讬谞讗 讚讙专诪讬 诇讘讬谉 注讚讬诐 砖讛注讬讚讜 诇砖拽专 砖讗讬谞诐 讞讬讬讘讬诐 诪讚讬谞讗 讚讙专诪讬, 讻讬 讛讚讬讬谉 砖讚谉 讗转 讛讚讬谉 讙诪专 讗转 讛讞讬讜讘 诇砖诇诐 讜注诇 讬讚讜 讛讜讝拽 讛谞讬讚讜谉, 诪砖讗"讻 讛注讚讬诐 砖专拽 讘讬专专讜 砖讞讬讬讘 讗讘诇 诇讗 讙诪专讜 讗转 讛讞讬讜讘, 砖注讜讚 讝拽讜拽 讛谞讬讚讜谉 诇讙诪专 讛讚讬谉 讜诇讛讜专讗转 讛讚讬讬谞讬诐. 讗讱 爪"注 讚诪"砖 注讚讬诐 诪讛诪专讗讛 讚讬谞专 诇砖讜诇讞谞讬 砖讛砖讜诇讞谞讬 讞讬讬讘 讜讗注"驻 砖讗讬谞讜 讗诇讗 诪讘专专 讘注诇诪讗 讻诪讜 讛注讚讬诐. 讜讬"诇 讚砖讗谞讬 砖讜诇讞谞讬 砖注诐 讘讬专讜专讜 谞注砖讛 讛讛驻住讚 讜讗讬谞讜 诪讞讜住专 诪注砖讛 讜诇讻谉 讞讬讬讘, 诪砖讗"讻 讘注讚讬诐 砖讗讞专讬 砖讛注讬讚讜 注讜讚 讞住专 诪注砖讛 讛讜专讗转 讛讘讬"讚, 讜讘讬"讚 注诐 讛讜专讗转诐 讛讝讬拽讜, 讜诇驻讬讻讱 讛注讚讬诐 驻讟讜专讬诐111. 讛专诪讘"谉 讞讜诇拽 注诇 讛专诪讘"诐 讜住讜讘专 砖注讻"驻 讛讜讝拽 讛谞讬讚讜谉 诪驻谞讬 讘讬专讜专 讛注讚讬诐 讜诪砖讜"讛 讞讬讬讘讬诐 诪讚讬谞讗 讚讙专诪讬.
讘讗"讚. 讜讗注"讙 讚诪专讗讛 讚讬谞专 诇砖讜诇讞谞讬 讜谞诪爪讗 专注 讞讬讬讘 讜讗讬谞讛 讗诇讗 注爪讛 砖讛砖讬讗转讜 诇拽讘诇讜 讻讬讜谉 讚讗讬 砖驻讬专讗 讛讜讗 讗讬转 诇讬讛 诇拽讘讜诇讬 诪讞讘专讬讛 讞讬讜讘讬 讞讬讬讘讬讛 讛讗讬 砖讜诇讞谞讬 诇拽讘诇讬讛 注讻"诇. 诇讻讗讜专讛 专"诇 砖诇讗 讛讬转讛 注爪讛 讘诇讘讚 讗诇讗 砖讛砖讜诇讞谞讬 讞讬讬讘 讗转 讛诪专讗讛 诇拽讘诇 讗转 讛讚讬谞专 讻诪讜 讚讬讬谉 讛讚谉 讚讬谉112, 讜讛讜讗 讘讬讗讜专 诪讞讜讚砖, 讜爪"注.
讘讗"讚. 讜诇讘讛 讜诇讘转讜 讛专讜讞 讻讜' 注讻"诇. 讛专诪讘"谉 讛讗专讬讱 诇讘讗专 讚讚讬谉 讻讞 讗讞专 诪注讜专讘 讘讜 讞诇 讘讗砖 诇讞讬讬讘 (注讬讬谉 诇注讬诇 讚祝 讙:) 专拽 讻砖讛专讜讞 讛讜诇讬讻讛 讗转 讛讗砖 讗爪诇 讛谞讬讝拽, 讜讛讗讚诐 诇讘讚讜 讘诇讬 讛专讜讞 注砖讛 讗转 讛讗砖 诇讞驻爪讗 讚诪讝讬拽 讚讗讝 讛讜讬 讛讗讚诐 讘注诇 讛诪讝讬拽. 讜诇讻谉 讘诇讬讘讛 讜诇讬讘转讛 讛专讜讞 讛讗讚诐 砖诇讬讘讛 驻讟讜专 讻讬 讘讻讛"讙 讛专讜讞 住讬讬注转讜 讘注砖讬讬转 讛讞驻爪讗 讚讛讗砖 讛诪讝讬拽. 讛专诪讘"谉 讗祝 诪讘讗专 砖讙专诪讬 讗讬谞讜 诪讞讬讬讘 讙讘专讗 讘注砖讬讬转 讛诪讝讬拽 讻讬 讻讚讬 砖讬讞砖讘 诇讘注诇 讛诪讝讬拽 讛讙讘专讗 爪专讬讱 诇注砖讜转 讗转 讛诪讝讬拽 诇讘讚讜 讘诪注砖讛 讙诪讜专 讜诇讗 讘讗讜驻谉 讚讙专诪讬. 讚讬谞讗 讚讙专诪讬 讞诇 专拽 讻讚讬 诇讞讬讬讘 讗讚诐 讛诪讝讬拽 讜诇讗 诇拽讘讜注 讗讜转讜 诇讘注诇 讛诪讝讬拽. 讜诇讻谉 讘诇讬讘讛 讜诇讬讘转讛 讛专讜讞 讛诪诇讘讛 驻讟讜专 砖讛专讬 讙专诪讬 讗讬谞讜 诪注砖讛 讛诪讞讬讬讘讜 讘注砖讬讬转 讛诪讝讬拽.
讘专诐 讛专诪讘"诐 讞讜诇拽 注诇 讛专诪讘"谉 砖讻谉 讻转讘 讘驻讬"讚 诪讛诇' 谞讝拽讬 诪诪讜谉 (讛诇"讝) 讜讝"诇 诇讬讘讛 讜诇讬讘转讜 讛专讜讞 讞讬讬讘 砖讛专讬 讛讜讗 讙专诐 讜讻诇 讛讙讜专诐 诇讛讝讬拽 诪砖诇诐 谞讝拽 砖诇诐 诪谉 讛讬驻讛 砖讘谞讻住讬诐 讻砖讗专 讻诇 讛诪讝讬拽讬谉 注讻"诇. 讛专诪讘"诐 诪讞讬讬讘 讛诪诇讘讛 诪讚讬谞讗 讚讙专诪讬. 讜注讬讬谉 讘专诪讘"诐 驻讬"讗 诪讛诇' 砖讻谞讬诐 (讛诇"讗 - 讘') 讜讝"诇: 诪讬 砖注砖讛 讙讜专谉 讘转讜讱 砖诇讜 讻讜' 讗讜 诪诇讗讻讛 砖讬砖 讘讛 讗讘拽 讜注驻专 讜讻讬讜爪讗 讘讛谉 爪专讬讱 诇讛专讞讬拽 讻讚讬 砖诇讗 讬讙讬注 讛注驻专 讻讜' 诇讞讘讬专讜 讻讚讬 砖诇讗 讬讝讬拽讜. 讗驻讬诇讜 讛讬转讛 讛专讜讞 讛讜讗 砖诪住讬讬注 讗讜转讜 讘注转 砖注讜砖讛 诪诇讗讻转讜 讜诪讜诇讬讻讛 讗转 讛注驻专 讻讜' 讛专讬 讝讛 讞讬讬讘 诇讛专讞讬拽 讻讜' 讗注"驻 砖讛讜讗 讞讬讬讘 诇讛专讞讬拽 讻诇 讻讱 讗诐 讛讜诇讬讻讛 讛专讜讞 讛诪爪讜讬讛 讛诪讜抓 讜讗转 讛注驻专 讜讛讝讬拽讛 讘讛谉 驻讟讜专 诪诇砖诇诐 砖讛专讜讞 讛讜讗 砖住讬讬注 讗讜转讜 讜讗讬谉 谞讝拽 讝讛 讘讗 诪讻讞 诪讝讬拽 注爪诪讜 注讻"诇, 讜拽砖讛 诪"砖 砖讘讛诇' 谞讝拽讬 诪诪讜谉 讘诇讬讘讛 讜诇讬讘转讜 讛专讜讞 驻住拽 砖讞讬讬讘 讜讘讛诇' 砖讻谞讬诐 驻住拽 砖驻讟讜专.
讜讘讞讬讚讜砖讬 专讘讬谞讜 讞讬讬诐 讛诇讜讬 注诇 讛专诪讘"诐 (讘住讜祝 讛诇' 砖讻谞讬诐) 讛注诇讛 诇讛讘讞讬谉 讘讬谉 讗砖 诇讘讬谉 讗住讜"诪. 讘讗砖 诪诪砖 讞诇 讚讬谉 讗砖讜 诪砖讜诐 讞爪讬讜 讜讗讬诇讜 讘讗住讜"诪 讗讬谉 讗讜诪专讬诐 讗砖讜 诪砖讜诐 讞爪讬讜 讗诇讗 讗砖讜 诪砖讜诐 诪诪讜谞讜113. 讜诇讻谉 讘诇讬讘讛 讜诇讬讘转讜 讛专讜讞 诪讚讜讘专 讘讗砖 诪诪砖 讜讞诇 讘讜 讚讬谉 讗砖讜 诪砖讜诐 讞爪讬讜, 讜讞讬讬讘 诪讚讬谞讗 讚讙专诪讬 讛诪讞讬讬讘 讗讚诐 讛诪讝讬拽 讘谞讝拽 砖谞转讛讜讜讛 注"讬 讙专诪讗 讚讬诇讬讛. 诪讗讬讚讱 讘讛诇' 砖讻谞讬诐 诪讚讜讘专 讘注驻专 讜讻讚讜诪讛 砖讗讬谞诐 讗砖 诪诪砖 讜诇讗 讞诇 讘讛诐 讚讬谉 讗砖讜 诪砖讜诐 讞爪讬讜 讜诪讞讬讬讘讬诐 讚讜拽讗 诪砖讜诐 诪诪讜谞讜. 讜讻讚讬 诇讞讬讬讘 诪砖讜诐 诪诪讜谞讜 爪专讬讱 砖讬讬注砖讛 讛诪讝讬拽 注"讬 讛讘注诇讬诐 诇讘讚诐 讗讘诇 讻砖讛专讜讞 诪住讬讬注转诐 讘注砖讬讬转 讛诪讝讬拽 驻讟讜专讬诐, 诇驻讬 砖诇讗 诪爪讬谞讜 讞讬讜讘 讙专诪讬 讘注砖讬讬转 讛诪讝讬拽 讗诇讗 讘注爪诐 讛谞讝拽. 诪砖讗"讻 讘讗砖讜 诪砖讜诐 讞爪讬讜 砖讞讬讬讘 讙诐 讘诇讬 讞诇讜转 讚讬谉 讘注诇 讛诪讝讬拽 讜讻诪讜 讗讚诐 讛诪讝讬拽 讛诪讞讜讬讘 讘讙专诪讬 讛"讛 讗砖讜 诪砖讜诐 讞爪讬讜114.
诪讗讬讚讱 讛专诪讘"谉 诇讗 讛讘讞讬谉 讘讬谉 诪"讚 讗砖讜 诪砖讜诐 诪诪讜谞讜 诇讘讬谉 诪"讚 讗砖讜 诪砖讜诐 讞爪讬讜. 讜讗诪谞诐 诇诪"讚 讗砖讜 诪砖讜诐 诪诪讜谞讜 专拽 诪讬 讚讛讜讬 讘注诇 讛诪讝讬拽 讚讗砖 讞讬讬讘, 讜谞注砖讛 诇讘注诇 讛诪讝讬拽 讚讛讗砖 讘砖谞讬 讗讜驻谞讬诐, 讗' 讻砖讛讗砖 讛讜讬 诪诪讜谞讜 讜讘' 讻砖注砖讛 讗转 讛讗砖115. 讜注砖讬讬转 讛讗砖 诪讞讬讬讘转 讗讜转讜 讻讘注诇 讛诪讝讬拽 讚讜拽讗 讘诪拽讜诐 注砖讬讬讛 讙诪讜专讛 讜诇讗 讘讙专诪讬. 讜讛"讛 诇专诪讘"谉 讗诇讬讘讗 讚诪"讚 讗砖讜 诪砖讜诐 讞爪讬讜 砖专拽 诪讬 讚讛讜讬 讘注诇 讛诪讝讬拽 砖注砖讛 讗转 讛讗砖 诇讘讚讜 讞讬讬讘, 讚诪讗讞专 砖讬砖 诇讜 讚讬谉 讘注诇 讛诪讝讬拽 讚讗砖 讞诇 注诇讬讜 讛讞讬讜讘 砖诇 讞爪讬讜, 讜讗讬诇讜 诪讬 砖诇讗 注砖讛 讗转 讛讗砖 讛诪讝讬拽 讜砖讗讬谞讜 讘注诇 讛诪讝讬拽 讗讬谞讜 讞讬讬讘 诪砖讜诐 讞爪讬讜. 讜诪诪讬诇讗 讗驻讬诇讜 诇诪"讚 讗砖讜 诪砖讜诐 讞爪讬讜 讘诇讬讘讛 讜诇讬讘转讛 讛专讜讞 讛诪诇讘讛 驻讟讜专 讻讬 诇讗 注砖讛 讗转 讛讗砖 讛诪讝讬拽 诇讘讚讜 讜讙专诪讬 讗讬谞讜 拽讜讘注转讜 诇讘注诇 讛诪讝讬拽, 讜诪讗讞专 砖讗讬谞讜 讘注诇 诪讝讬拽 诇驻讬讻讱 讗讬谞讜 讞讬讬讘 诪砖讜诐 讞爪讬讜.
讗诪谞诐 讬砖 诇注讬讬谉 讘住讘专转 讛专诪讘"谉 讜讛讙专"讞 讝爪"诇 砖讗讬谉 讙专诪讬 讞诇 讘注砖讬讬转 讛诪讝讬拽, 砖讛专讬 讬砖 诇讞拽讜专 讘诪讞讬讬讘 讚讙专诪讬 - 讗诐 诪讞讬讬讘 诪砖讜诐 讚讛讜讬 讻讗讬诇讜 注砖讛 诪注砖讛 讙诪讜专 讗讜 诪讚讬谉 讙专诪讗. 讜讻谞专讗讛 砖讛讙专"讞 讝爪"诇 转讜驻住 砖讙专诪讬 诪讞讬讬讘 诪讚讬谉 讙专诪讗, 讜诇讻谉 住讜讘专 砖讞诇 讻诪讞讬讬讘 讚讜拽讗 讘谞讝拽 讛讗讚诐 注爪诪讜, 讗讘诇 讗讬谞讜 讞诇 讘注砖讬讬转 讛诪讝讬拽. 讗讱 讗诐 谞谞拽讜讟 砖讙专诪讬 讞砖讜讘 讻注讜砖讛 诪注砖讛 讙诪讜专 诪住转讘专 砖讙专诪讬 讞诇 讗祝 讘注砖讬讬转 讛诪讝讬拽 - 砖诇讗 讻讙专"讞 讝爪"诇.
讜谞专讗讛 砖讘讻讱 讞诇讜拽讬诐 讛专讗砖讜谞讬诐 讛诪讜讘讗讬诐 讘专诪讘"谉 讛讗诐 砖讜专 砖讛讝讬拽 讘讙专诪讬 讞讬讬讘 诇砖诇诐 讗讜 诇讗. 讗诐 讙专诪讬 谞讞砖讘 讻注讜砖讛 诪注砖讛 讙诪讜专 讬"诇 砖讗祝 砖讜专 砖讛讝讬拽 讘讙专诪讬 讞讬讬讘 砖讻谉 谞讞砖讘 讻讗讬诇讜 注砖讛 诪注砖讛 谞讝拽 讙诪讜专 讜讻诪讝讬拽 砖讜专 讚注诇诪讗 讛诪讞讜讬讬讘 诇砖诇诐. 诪讗讬讚讱 讗诐 讙专诪讬 讗讬谞讜 讞砖讜讘 讻诪注砖讛 讘讬讚讬诐 讗诇讗 砖讞诇 诪讚讬谉 讙专诪讗 诪住转讘专 砖砖讜专 砖讛讝讬拽 讘讙专诪讬 驻讟讜专. 讜讘讻谉 讛专诪讘"谉 诇砖讬讟转讜 砖住讜讘专 砖砖讜专 讛诪讝讬拽 讘讙专诪讬 驻讟讜专, 讜诇驻讬讻讱 谞讜拽讟 砖讙专诪讬 讗讬谞讜 诪讞讬讬讘 讘注砖讬讬转 讛诪讝讬拽116.
讘讗"讚. 讗讬讻讗 诇诪讬讚拽 讜讗讬 讗讝诇讬 砖专砖讬谉 讜诪讝拽讬 诇讬讛 诇讘讜专 诪"讟 驻讟讜专 诪诇砖诇诐 讛讗 砖讜专讜 讜讛讜讛 诇讬讛 诇讟驻讜讬讬 讘讗驻讬讬讛讜. 诇讗 拽砖讬讗 讚讻讬讜谉 讚诇讗讜 讙讜驻讬讛 讚讗讬诇谉 拽讗 诪讝讬拽 讗诇讗 砖专砖讬诐 讛讜讗 讚诪讝拽讬 讜砖专砖讬谉 诪诪讬诇讗 拽讗 讗转讬 驻讟讜专 讗注"讙 讚诪诪讜谞讜 讛讜讗 讜诪"诪 讬砖 诇讝讛 专砖讜转 诇拽讜抓 讛砖专砖讬诐.
讘讘讬讗讜专 讚讘专讬讜 谞专讗讛 讚讬住讜讚 讛讞讬讜讘 砖诇 诪诪讜谉 讛诪讝讬拽 讛讜讗 诪驻谞讬 砖讘注诇 讛诪讝讬拽 诇讗 拽讬讬诐 讗转 讞讜讘转 讛砖诪讬专讛 讛诪讜讟诇转 注诇讬讜 讜讻讚讗讬转讗 讘诪砖谞讛 讛专讗砖讜谞讛 讚讘"拽 (讚祝 讘.) 讜砖诪讬专转谉 注诇讬讱 讜讻砖讛讝讬拽 讞讘 讛诪讝讬拽 诇砖诇诐 转砖诇讜诪讬 谞讝拽. 讘专诐 讞讜讘转 讛砖诪讬专讛 讞诇讛 专拽 讘诪拽讜诐 砖讬砖 诇讜 讞驻爪讗 砖诇 诪讝讬拽 讘专砖讜转讜. 讜讗讬诇讜 讛砖专砖讬诐 讗讬谞诐 讞驻爪讗 讚诪讝讬拽 讻诇 讝诪谉 砖诇讗 讛讙讬注讜 诇讻讜转诇 讛讘讜专, 讻讬 "谞讜诇讚 讛讜讗" 讜注讜讚 "砖讛诐 谞讜诇讚讬诐 讜讗讬谞诐 诪讝讬拽讬谉 诪讗讜转讜 讛诪拽讜诐 砖谞讟注 讝讛 砖诐 讗讬诇谞讜 讗诇讗 讗讞专 讝诪谉 拽讜驻爪讬谉 讜讘讗讬谉 讗爪诇 讛讘讜专 讜诪讝讬拽讬谉 讗讜转讜" (讻讚讗讬转讗 诇讛诇谉 讘专诪讘"谉) 讜讛讜讬 讚讘专 砖诇讗 讘讗 诇注讜诇诐, 讜讻讬讜谉 砖讻谉 诇讗 讞诇讛 讞讜讘转 砖诪讬专讛 注诇 讘注诇 讛讗讬诇谉 诇砖讜诪专诐, 讜诪砖讜"讛 注诇 讛谞讬讝拽 诪讜讟诇 诇砖诪讜专 讗转 注爪诪讜 诪讛砖专砖讬诐 讜诪谞讝拽诐.
讘讗"讚. 讜诇讬讻讗 诇讚诪讜讬讬 诇砖讜专讜 砖讛讝讬拽 讘爪专讜专讜转 讚砖讗谞讬 讛转诐 讚讻讞讜 讚砖讜专 讛讜讗 讜讻谞讙讬讞讛 讚讬讚讛 讚诪讬 讜讛转讜专讛 讞讬讬讘转讬讛 讗讘诇 讛讻讗 谞讜诇讚 讛讜讗 讜驻讟讜专 砖讗讬谉 砖诪讬专转谉 注诇讬讜 讜讗讬谞讜 讻讞讜 砖诇 讗讬诇谉 讛谞讟讜注. 注讜讚 讛拽砖讛 讛专诪讘"谉 讚诪"诪 讘注诇 讛讗讬诇谉 讬转讞讬讬讘 诪讚讬谉 爪专讜专讜转, 诪砖讜诐 砖谞讞砖讬讘 讗转 讛砖专砖讬诐 诇讻讞讜 砖诇 讛讗讬诇谉 讘讚讜诪讛 诇爪专讜专讜转 讚砖讜专 讛诪讝讬拽. 讜转讬专抓 砖讗讬谉 讛砖专砖讬诐 讻讞讜 砖诇 讛讗讬诇谉, 讻讬 专拽 讻讞讜 砖诇 讘注诇 讞讬 谞讻诇诇 讘讚讬谉 讛爪专讜专讜转, 讜砖讜谞讛 讻讞 讛爪诪讬讞讛 砖诇 爪讜诪讞 砖讗讬谞讜 谞讻诇诇 讘讻诇诇 爪专讜专讜转 讚砖讜专 讛诪讝讬拽 诪讻讞讜.
讘讗"讚. 讜诇讬讻讗 诇讚诪讜讬讛 诇讗砖 砖讛讜讗 讛讜诇讱 讜诪讝讬拽 砖讻讬讜谉 砖诇讘讛 讗转 讛讗砖 注讬拽专 讛砖诇讛讘转 讛讜讗 砖诪讝讬拽 讜讛讜诇讱 讜讗讜讻诇 讜诪讝讬拽 讗讘诇 讛谞讱 谞讜诇讚 讛讜讗 讜讗注"驻 砖诪讞诪转 讛讗讬诇谉 讛讜讗 诪讝讬拽 驻讟讜专 注讻"诇. 砖讜讘 讛拽砖讛 讛专诪讘"谉 砖讬转讞讬讬讘 诪讟注诐 讗砖, 讻诇讜诪专 砖谞讞砖讬讘 讗转 讙讜祝 讛讗讬诇谉 诇诪讝讬拽 讚讗砖 讜讛砖专砖讬诐 讻讻讞 讗讞专 诪注讜专讘 讘讜. 讜转讬专抓 砖讘讗砖 讚注诇诪讗 讛讻讞 讗讞专 诪拽专讘 讗转 讛讗砖 砖讛讜讗 讛诪讝讬拽 讗爪诇 讛谞讬讝拽, 讜讛讗砖 砖讘专砖讜转 讘注诇 讛诪讝讬拽 讛讜讗 砖诪讝讬拽 讗转 讛谞讬讝拽. 诪砖讗"讻 讛砖专砖讬诐 砖讛诐 注爪诪诐 诪讝讬拽讬诐 "讜谞讜诇讚 讛讜讗" 讜讛讜讬 讚讘专 砖诇讗 讘注讜诇诐, 讜讗讬谞讜 讻诪讝讬拽 讚讗砖 讛谞诪爪讗 讘专砖讜转 讘注诇 讛诪讝讬拽, 讜诪砖讜"讛 讗讬谉 讘注诇 讛讗讬诇谉 讞讬讬讘 诇砖讜诪专诐.
注"讻 拽讜谞讟专住 讛讙专诪讬
诪转谞讬'. 讛谞讜转谉 爪诪专 诇爪讘注 讜讛拽讚讬讞讜 讬讜专讛 谞讜转谉 诇讜 讚诪讬 爪诪专讜. 爪讘注 砖讛拽讚讬讞 讗转 讛讬讜专讛 驻讜砖注 讙诪讜专 讜讞讬讬讘 诇砖诇诐 诇讻"注 诪讚讬谉 讗讚诐 讛诪讝讬拽, 讜诇讻谉 讗讬谉 谞"诪 讘讬谉 讗讜诪谉 诇讛讚讬讜讟 讜讘讬谉 讘讞谞诐 诇讘砖讻专. 注讬讬谉 讘住讜讙讬讗 诇注讬诇 (讚祝 爪讟:).
砖诐. 爪讘注讜 讻讗讜专 讗诐 讛砖讘讞 讬转专 注诇 讛讬爪讬讗讛 谞讜转谉 诇讜 讗转 讛讬爪讬讗讛 讜讗诐 讛讬爪讬讗讛 讬转讬专讛 注诇 讛砖讘讞 谞讜转谉 诇讜 讗转 讛砖讘讞. 驻讬专讜砖 讗讬谉 讻讗谉 谞讝拽 砖讛专讬 讛讗讜诪谉 讛砖讘讬讞 讗转 讛爪诪专 讜诇讗 讛讝讬拽讜. 讘专诐 诇讗 爪讘注讜 讘爪讘注 诪注讜诇讛 讻驻讬 讛转讞讬讬讘讜转讜 讗诇讗 讘砖讬专讬 爪讘注 讜谞诪爪讗 砖讛砖讘讬讞讜 讘诪注讟 讜讬砖 诪谞讬注转 讛专讬讜讞. 讗讱 诪讝讬拽 讗讬谞讜 讞讬讬讘 诇砖诇诐 注讘讜专 诪谞讬注转 讛专讬讜讞117 讜诇驻讬讻讱 驻讟讜专 诪诇砖诇诐 讗转 讚诪讬 讛爪诪专. 诪讗讬讚讱 诪驻谞讬 砖注讘专 注诇 讛转讞讬讬讘讜转 讛讗讜诪谞讜转 讬讚讜 注诇 讛转讞转讜谞讛. 讜注讬讬谉 讘诪砖"讻 讘专砖"讬 (讚"讛 爪讘注讜 讻讗讜专).
专砖"讬 讚"讛 爪讘注讜 讻讗讜专. 讝"诇 砖爪讘注讜 讘砖讬专讬 爪讘注 讜诪讝讬拽 讘讻讜讜谞讛 讛讜讗 诇驻讬讻讱 讬讚讜 注诇 讛转讞转讜谞讛 注讻"诇. 讜讘讘讬讗讜专 讚讘专讬讜 谞专讗讛 讚讛谞讛 讬注讜讬讬谉 讘诪住' 讘"诪 (讚祝 注讞:) 砖讛讙诪专讗 诇诪住拽谞讗 诪住讘讬专讛 讗转 讛讚讬谉 讚专"诪 注诇 驻讬 讛诇讻讛 诪讬讜讞讚转 砖讻诇 驻讜注诇 讛诪注讘讬专 注诇 讚注转 讘注诇 讛讘讬转 谞拽专讗 讙讝诇谉118, 讜讬"诇 砖讛讛诇讻讛 讛讝讜 拽讜讘注转 砖讗讜诪谉 砖砖讬谞讛 诪讚注转 讘注诇 讛讘讬转 谞拽专讗 讙讝诇谉 讙诐 讘诇讬 讻讜讜谞转 讙讝讬诇讛119, 讜讘诇讘讚 砖讗讬谉 讻讜讜谞转讜 诇讛讝讬拽, 讗讘诇 讻讜讜谞讛 诇讛讝讬拽 诪驻拽讬注讛 讗转 讞诇讜转 讚讬谉 讙讝讬诇讛120. 讜讘讛转讗诐 诇讻讱 讘谞转谉 诇讜 爪诪专 诇爪讘讜注 诇讜 讗讚讜诐 讜爪讘注讜 砖讞讜专 砖砖讬谞讛 诪讚注转 讘注讛"讘 讜诇讗 讛讝讬拽 讛讜"诇 讙讝诇谉, 讜诪讗讬讚讱 讘爪讘注讜 讻讗讜专 讚诪讜讻讞 砖讻讜讜谞转 讛讗讜诪谉 讛讬转讛 诇讛讝讬拽 讜诇讗 诇讛谞讗转讜 讗讬谞讜 讙讝诇谉 讜讬讚讜 注诇 讛转讞转讜谞讛121.
讛专诪讘"诐 讜讛专讗讘"讚. 讻转讘 讛专诪讘"诐 (驻"讬 诪讛诇' 砖讻讬专讜转 讛诇"讚) 讝"诇 爪讘注讜 讻注讜专 讻讜' 讗诐 讛砖讘讞 讬转专 注诇 讛讛讜爪讗讛 谞讜转谉 诇讜 讘注诇 讛讻诇讬 讗转 讛讛讜爪讗讛 讜讗诐 讛讛讜爪讗讛 讬转讬专讛 注诇 讛砖讘讞 谞讜转谉 诇讜 讗转 讛砖讘讞 讘诇讘讚. 讗诪专 讘注诇 讛讻诇讬 讗讬谞讬 专讜爪讛 讘转拽谞讛 讝讜 讗诇讗 讬转谉 诇讬 讚诪讬 讛爪诪专 讻讜' 讗讬谉 砖讜诪注讬谉 诇讜. 讜讻谉 讗诐 讗诪专 讛讗讜诪谉 讛讗 诇讱 讚诪讬 爪诪专讱 讻讜' 讗讬谉 砖讜诪注讬谉 诇讜 讻讜' 注讻"诇. 讜讛砖讬讙 讛专讗讘"讚 讝"诇 讗讬谉 诇讝讛 讟注诐 注讻"诇. 讜注诇讬谞讜 诇讛讘讬谉 诪讛讬 讻讜讜谞转 讛讛砖讙讛122.
讜谞专讗讛 砖讛专讗讘"讚 讛砖讬讙 注诇 诪讛 砖驻住拽 讛专诪讘"诐 讘讗诪专 讘注诇 讛爪诪专 砖讬转谉 诇讜 讛讗讜诪谉 讗转 讚诪讬 爪诪专讜 砖讗讬谉 砖讜诪注讬谉 诇讜, 讜住讜讘专 讛专讗讘"讚 砖讻谉 砖讜诪注讬谉 诇讜, 讜讬讻讜诇 讘注诇 讛爪诪专 诇转讘讜注 讗转 讻诇 讚诪讬 爪诪专讜 诪讛讗讜诪谉 讜诇转转 诇讗讜诪谉 讗转 讛爪诪专. 讜谞专讗讛 砖讚讬谉 讛专讗讘"讚 讛讜讗 讚讬谉 诪讚讬谞讬 砖讻讬专讜转 讛讗讜诪谞讬诐 讚诪讻讬讜谉 讚讛讗讜诪谉 讛转讞讬讬讘 诇爪讘讜注 讗转 讛爪诪专 讘爪讘注 诪注讜诇讛 讜爪讘注讜 讻注讜专 讜诪谞注 专讬讜讞 诪讛讘注诇讬诐 诇驻讬讻讱 讬砖 诇讘注诇 讛爪诪专 讝讻讜转 诇讗 诇拽讘诇 诪诪谞讜 讗转 讛爪诪专 砖爪讘注讜 讻注讜专 讜诇转讘讜注 诪诪谞讜 讗转 讻诇 讚诪讬 爪诪专讜. 讗讘诇 讘住讬驻讗 砖诇 讛专诪讘"诐 讻砖讛讗讜诪谉 讟讜注谉 砖专讜爪讛 诇讛讞讝讬拽 讘爪诪专 讜诇砖诇诐 讗转 讻诇 讚诪讬 爪诪专讜 谞专讗讛 砖诪讜讚讛 讛专讗讘"讚 诇专诪讘"诐 砖讗讬谉 诇讗讜诪谉 讝讻讜转 讝讗转 讜讗讬谉 砖讜诪注讬谉 诇讜123.
96 注讬讬谉 讘诪驻转讞 砖讬注讜专讬诐 诇讘"拽 讛谞讚驻住 讘住讜祝 讛住驻专.
97 讜讘讘讬讗讜专 讛讞讬诇讜拽 讘讬谉 砖谞讬 砖讻谞讬诐 诇讘讬谉 砖讚讛 砖诇 讛讘注诇讬诐 讗诪专 专讘谞讜 讝爪"诇 讚讬转讻谉 砖讘讬谉 砖谞讬 砖讻谞讬诐 讬砖 讞讬讜讘 诪爪讚 讛诇讻讜转 砖讻谞讬诐 诇讙讚讜专 讗转 讻专诪讜 讜诇讘讟诇 讗转 讛注专讘讜讘讬讗, 讜注讜讚 砖讘讬"讚 诪砖讙讬讞讬诐 注诇讬讜 讜诪转专讬诐 讗讜转讜 诇讙讚讜专, 讜诇讻谉 讻诇 讝诪谉 砖讚注转讜 诇注拽讜专 讗讬谉 讻讗谉 讞诇讜转 注专讘讜讘讬讗 讜讞驻爪讗 砖诇 讻诇讗讬诐, 讜讛谞讬讞讜转讗 拽讜讘注转 讗转 讛注专讘讜讘讬讗, 诪砖讗"讻 讘砖讚讛 砖诇讜. 讜讗讜诇讬 讬砖 诇讛讜住讬祝 注"讝 诪砖"讻 讛专诪讘"谉 诇拽诪谉 砖讻诇讗讬诐 讘砖讚讛 讞讘讬专讜 谞讗住专讬诐 专拽 注诐 讛转专讗转 讘"讚 讚讘诇讬 讝讛 诪住转诪讗 讚注转讜 诇注拽讜专 讗转 讛讻诇讗讬诐 讜诇讗 谞讬讞讗 诇讬讛 讘讛诐, 诪砖讗"讻 讘砖讚讛 砖诇讜 讚诪住转诪讗 谞讬讞讗 诇讬讛 讗祝 讘诇讬 讛转专讗讛, 讜诇驻讬讻讱 讘砖讚讛 讞讘讬专讜 讗诪专讬谞谉 诪住转诪讗 讚注转讜 诇注讜拽专讜, 讜讘诇讬 谞讬讞讜转讗 讗讬谞讛 注专讘讜讘讬讗 讜讗讬谞讜 谞专讗讛 讻讻诇讗讬诐, 诪砖讗"讻 讘砖讚讛 砖诇讜, 讚诪住转诪讗 谞讬讞讗 诇讬讛, 讬砖 注专讘讜讘讬转 讛诪讬谞讬诐 讜讞驻爪讗 砖诇 讻诇讗讬诐 讗祝 讘诇讬 谞讬讞讜转讗 诪驻讜专砖转.
98 讜讻讚诪爪讬谞讜 讘拽讬讚讜砖讬谉 砖讛讗讬砖 讛诪拽讚砖 讛讜讗 讛讘注诇讬诐 讛讗讜住专 讗转 讛诪拽讜讚砖转, 讜讘注"讝 砖讛讘注诇讬诐 讗讜住专讬诐 讗转 讛讞驻爪讗 讚注"讝.
99 注讬讬谉 讘砖讬注讜专讬诐 诇注讬诇 (讚祝 诪讛. 转讜住' 讚"讛 讛砖转讗).
100 注讬讬谉 讘砖讬注讜专讬诐 诇注讬诇 (讚祝 爪讞.) 讚"讛 讛砖讜专祝 砖讟专讜 砖诇 讞讘讬专讜.
101 讘砖讬注讜专讬诐 诇诪注诇讛 (讚祝 拽: 转讜住' 讚"讛 讞讬讬讘) 讘讬讗专 专讘讬谞讜 讝爪"诇 砖讛谞讝拽 讛讜讗 讞诇讜转 讗讬住讜专 讛讻诇讗讬诐 讗诇讗 讚谞讞砖讘 诇讛讬讝拽 谞讬讻专 讻讬 讛注专讘讜讘讬讗 讛谞讬讻专转 讗讜住专转, 讜诇讻讗讜专讛 讻诪讜"讻 讻讜讜谞转讜 讻讗谉. 讗讱 讘诇砖讜谞讜 砖诇 讛专诪讘"谉 谞讬转谉 诇驻专砖 讚专"诇 讚注爪诐 讛谞讝拽 讛讜讗 讛注专讘讜讘 注爪诪讜 讚讛讜讬 谞讬讻专 讜砖讬谞讜讬 讘讞驻爪讗. 讜讗注驻"讻 讗讬谉 讛砖讬谞讜讬 讞讜讝专 诇讘专讬讬转讜 讻讬 讻讘专 谞拽讘注 讛砖诐 讻诇讗讬诐 砖讗讬谞讜 驻拽注 讘注拽讬专转 讛注专讘讜讘. 讜诇驻讬"讝 诪讘讜讗专讬诐 讚讘专讬 讛专诪讘"谉 诇注讬诇 (讘讗"讚 讜注讚讬讬谉 爪专讬讻讬谉 讻讜') 讚讛讜讬 讛讬讝拽 谞讬讻专 诪驻谞讬 砖讛注专讘讜讘 注爪诪讜 诪讛讜讜讛 注爪诐 讛谞讝拽, 讜诇讗 讗讬讻驻转 诇谉 砖讛讗讬住讜专 讞诇 讘讙专诪讗, 讻讬 讛讙讘专讗 讛讬讝拽 讘注砖讬讬转 讛注专讘讜讘. 讜诇驻讬"讝 讬"诇 砖讗讬谉 讛谞讬讞讜转讗 讚讬谉 讘讙讘专讗 砖讗讜住专 讗诇讗 转谞讗讬 讘拽讘讬注转 讛注专讘讜讘讬讗 讜讘讘讬讟讜诇 讛砖讜专讛 讘讬谉 讛诪讬谞讬诐, 讜讚讜"拽 讛讬讟讘 讘诇砖讜谞讜 砖诇 讛专诪讘"谉, 讜爪"注.
102 讜讻砖讻转讘 "砖诇讗 讬驻住讬讚 讛拽讚砖讬诐 讘诪讞砖讘讛" 讗讬谞讜 专"诇 砖讛讗讬住讜专 讛讜讗 讘讞诇讜转 讛驻住诇讜转 讗诇讗 讻讜讜谞转讜 砖讛讗讬住讜专 讛讜讗 诇讞砖讜讘 诪讞砖讘讛 讛驻讜住诇转, 讜讛驻住讚 讛拽讚砖讬诐 诪讙讚讬专 讗转 讛诪讞砖讘讛 诇砖讗讬谞讛 谞讻讜谞讛 讜诇砖讗住讜专讛. 注讻"讝 注爪诐 讛诪讞砖讘讛 诪讛讜讜讛 讙讜驻讜 砖诇 讛讗讬住讜专 讜诇讗 讞诇讜转 讛驻住讜诇, 讜讚讜"拽. 讜讗诪专 专讘讬谞讜 讝爪"诇 砖讛专讗讬讬讛 诇讻讱 谞诪爪讗转 讘讚讬谉 注讜诇讛 砖谞砖讞讟讛 砖诇讗 诇砖诪讛 砖讗住讜专 诇讝专讜拽 讚诪讛 砖诇讗 诇砖诪讛 讚讻转讬讘 诇讗 讬讞砖讘 (讝讘讞讬诐 讚祝 讘.) 讜诪讜讻讞 砖讛讗讬住讜专 讛讜讗 讛诪讞砖讘讛 讜诇讗 讛驻住讜诇. 注讬讬谉 讘讞讬讚讜砖讬 讛讙专"诪 讜讛讙专讬"讚 讚祝 诪"讙.
103 注讬讬谉 讘专砖讬诪讜转 砖讬注讜专讬诐 诇讘"拽 讞"讗 (讚祝 讛. 讚"讛 诇诪注讜讟讬 诪讜住专 讜讚祝 讛: 讚"讛 砖讗谞讬 诪讜住专), 讜注讬讬谉 讘拽讜谞讟专住 讛讙专诪讬 砖讛专诪讘"谉 诪驻诇驻诇 讘住讜讙讬讗 讚诪讜住专 (讚祝 拽讟讝: - 拽讬"讝) 讛讗诐 专讘 谞讞诪谉 驻砖讟 讚讚讬谞讗 讛讜讬 讗讜 诇讗, 讜讛专诪讘"诐 谞拽讟 诇讛诇讻讛 讚讛讜讬 拽谞住, 讜讗讻诪"诇.
104 讗诪谞诐 注讬讬谉 讘诪讙讬讚 诪砖谞讛 (砖诐) 讘砖"讱 (讞讜"诪 砖驻"讞, 讬"讚 - 讟"讜) 讜讘讛讙讛转 讛讙专"讗 砖诐 讜讘砖"讱 讜拽爪讜讛"讞 (讞讜"诪 砖驻"讜, 讗) 讛谞讜拽讟讬诐 砖讛专诪讘"诐 诪讞讬讬讘 诪讚讬谞讗.
105 注讬讬谉 诇注讬诇 (讚祝 讜:) 讘转讜住' 讚"讛 诇讗转讜讬讬 讚讗诪专讜 诪注讬谉 住讘专讗 讝讜 讜讝"诇 转讚注 讚讗诐 讛讚诇讬拽 讗砖 讜讘讗 讗讞专 讜砖专祝 讟诇讬转 讞讘讬专讜 讗讜 讞驻专 讘讜专 讜讘讗 讗讞专 讜讚讞祝 砖讜专 讞讘讬专讜 诇转讜讻讜 讗讬谉 住讘专讗 砖讬转讞讬讬讘 讘注诇 讛讘讜专 讗讜 讘注诇 讛讗砖 注讻"诇, 讜讻注讬谉 讝讛 讙"讻 讻' 讛专诪讘"谉 讘谞讜讙注 诇砖讜讻专 注讚讬 砖拽专 讝"诇 诇讗讜 讗讬讛讜 诪讝讬拽 讜诇讗 讙专诐 讛讬讝拽 讗诇讗 讗讬谞讛讜 讙专诪讬 讜诇讗讜 讘讬讚讜 讛讜讗 注讻"诇, 讗讱 诇专诪讘"谉 诪住讜专 砖讗谞讬 讜讻讚讻转讘 诇拽诪谉 砖讗讬谉 讘讜 住讘专转 讚诇诪讗 讛讚专讬 讘讛讜 讛注讻讜"诐 讜讝"诇 讻讬 砖拽讜诇 诪讞诪转 讙专诪转讜 砖拽讜诇 讜讻诪讗谉 讚拽诇讬讬讛 讚诪讬 注讻"诇.
106 讜谞"诪 诇注谞讬谉 砖注转 讞诇讜转 砖注讘讜讚讬 讛谞讻住讬诐.
107 注讬讬谉 诇注讬诇 砖专讘讬谞讜 讝爪"诇 讘讬讗专 讗转 讛诪讞诇讜拽转 讘讬谉 讛专讗砖讜谞讬诐 讛讗诐 讙专诪讬 诪讞讬讬讘 砖讜专 讛诪讝讬拽 讘讞拽讬专转谞讜 砖讗诐 讙专诪讬 讛讜讬 讻诪注砖讛 诪诪砖 讬讞讜诇 讚讬谞讗 讚讙专诪讬 讗祝 讘砖讜专 讜诪讗讬讚讱 讗诐 讙专诪讬 诪讞讬讬讘 讘转讜专转 讙专诪讗 讬讞讜诇 专拽 讘讗讚诐 讜诇讗 讘砖讜专. 讜讘讻谉 拽砖讛 砖讛专讬 讛专诪讘"谉 住讜讘专 砖讗讬谉 讙专诪讬 诪讞讬讬讘 讘砖讜专 讜诪讗讬讚讱 诪讞讬讬讘 讙专诪讬 专拽 讗诐 讘专讬 讛讬讝讬拽讗, 讜爪"注.
108 注讬讬谉 讘讚讬谉 讝拽谉 讜讗讬谞讜 诇驻讬 讻讘讜讚讜 砖讛讻讬砖讛 讗转 讛讘讛诪讛 讜讗谞拽讟讬谞讛讜 谞讬讙专讗 讘专讬讬转讗 砖诪转讞讬讬讘 讛讝拽谉 讘讛砖讘转 讛讗讘讬讚讛 (讘"讘 讚祝 驻讞.) 讜讘驻讬专讜砖 专砖讘"诐 讛注讬拽专讬 讻' 讝"诇 讛讜讗讬诇 讜讛讻谞讬住 注爪诪讜 讘砖诪讬专转讛 讻讜' 诪砖讜诐 讚讛专讗讛 注爪诪讜 讘砖诪讬专转讛 讜讗讘讚讛 诪讛讙专诪转讜 讻讜' 讚讗谞拽讟讛 谞讙专讬 讘专讬讬转讗, 讛诇拽讬讞讛 驻住讬注讜转 讞讬爪讜谞讜转 砖讛专讬 讘注"讞 讛讬讗 讜讛讘专讬讞讛 讜讗讘讚讛 讘讬讚讬诐 注讻"诇, 讜诪砖诪注 砖讙专诪转 讗讘讬讚转 讞讘讬专讜 诪讞讬讬讘转 讛讙讜专诐 讘砖诪讬专转 讛讗讘讬讚讛 讜讻讚诪讘讜讗专 讘砖讬注讜专讬诐, 讜注"注 讘专讗"砖 诇驻专拽 砖谞讬 讚讘"诪 讗讜转 讻"讗.
109 注讬讬谉 讘专砖讬诪讜转 砖讬注讜专讬诐 诇讘"拽 讞诇拽 讗' (讚祝 砖讬"讗). 讜注讜讚 注讬讬谉 诇拽诪谉 讘砖讬注讜专讬诐 (讚祝 拽讜:) 讘讚讬讜谉 砖讘讬谉 讘注诇 讗讜专 砖诪讞 讜讛讙专"讞 讝爪"诇 讘讚讬谉 砖讜诪专 讗讘讬讚讛 讘砖诪讬专转 谞讝拽讬谉.
110 注讬讬谉 讘砖讬注讜专讬诐 诇拽诪谉 讘谞讜讙注 诇诇讬讘讛 讜诇讘转讛 讛专讜讞 讜讘讞讚讜砖讬 专讘谞讜 讞讬讬诐 讛诇讜讬 注诇 讛专诪讘"诐 住讜祝 讛诇讻讜转 砖讻谞讬诐.
111 讜注讜讚 讬"诇 砖讛专诪讘"诐 住讜讘专 砖讛砖讜诇讞谞讬 诪讞讬讬讘讜 诇拽讘诇 讗转 讛讚讬谞专 讜讗讬谞讛 专拽 注爪讛 讘注诇诪讗 讜讻讚讘讬讗专 讛专诪讘"谉 诇拽诪谉 讜讝"诇 讻讬讜谉 讚讗讬 砖驻讬专讗 讛讜讗 讗讬转 诇讬讛 诇拽讘讜诇讬 诪讞讘专讬讛, 讞讬讜讘讬 讞讬讜讘讬讛 讛讗讬 砖讜诇讞谞讬 诇拽讘诇讬讛, 讜讚诪讬 诇讚谉 讗转 讛讚讬谉 砖讗注"驻 砖诇讗 讻驻讗讜 讻讬讜谉 砖讗诪专 诇讜 讞讬讬讘 讗转讛 诇讬转谉 讞讬讬讘, 讚诪诪讜谞讗 砖拽诇 诪讬谞讬讛 讘讚讬讘讜专讬讛 讻讬讜谉 砖讞讬讬讘讜 讘讻讱 注讻"诇, 讜注讬讬谉 讘砖讬注讜专讬诐 砖诐.
112 讜讬"诇 砖诪讞讜讬讬讘 诇拽讘诇讜 诇驻讬 诪谞讛讙 讛住讜讞专讬诐 讘诪拽讞 讜诪诪讻专 讗讜 诪砖讜诐 讚讬谞讗 讚诪诇讻讜转讗 讚讬谞讗.
113 注讬讬谉 讘砖讬注讜专讬诐 诇讘"拽 讞"讗 (讚祝 讻讙.) 讚"讛 讗讬讻讗 讘讬谞讬讬讛讜 讻讜' 讜诇转讜住' 讚"讛 讗讬诇讬诪讗 (讚祝 谞讜.).
114 注讬讬谉 讘砖"讱 (讞讜"诪 住讬' 转讬"讞 住注讬祝 讟' 住"拽 讚') 讜讘谞转讬讘讜转 (砖诐 住讬' 拽谞"讛 住"拽 讬"讞) 讜讘转讬专讜爪讬讛诐 诇住转讬专转 讛专诪讘"诐. 讜诇讻讗讜专讛 转砖讜讘转 讛讙专"讞 讝爪"诇 讗讬谞讛 讛讜诇诪转 诪讛 砖讛谞讬讞 专讘讬谞讜 讝爪"诇 讘砖讬注讜专讬诐 砖讛专诪讘"诐 驻住拽 讗砖讜 诪砖讜诐 讞爪讬讜 专拽 讘讗讜驻谉 砖讞诇 诪拽讜讚诐 讚讬谉 讗砖讜 诪砖讜诐 诪诪讜谞讜, 注讬讬谉 讘专砖讬诪讜转 诇讘"拽 讞"讗 (讚祝 讻讙.), 讜讘讻谉 拽砖讛 讚诪讗讞专 砖讗讬谉 讙专诪讬 诪讞讬讬讘 讘注砖讬讬转 讛诪讝讬拽 诪讚讬谉 讗砖讜 诪砖讜诐 诪诪讜谞讜 讛讬讗讱 讞诇 讚讬谉 讗砖讜 诪砖讜诐 讞爪讬讜 讘诇讬 讞讬讜讘 诪诪讜谞讜, 讜爪"注.
115 注讬讬谉 诇注讬诇 (讚祝 讻讘.) 讘转讜住' 讚"讛 讗砖讜 诪砖讜诐 诪诪讜谞讜.
116 讗讱 注讬讬谉 讘讞讬讚讜砖讬 讛专诪讘"谉 诇讘"讘 (讚祝 讻讘: 讚"讛 讝讗转 讗讜诪专转 讻讜') 砖讻' 讜讝"诇 讞诇讜拽 讙讚讜诇 讘讬谉 讛诇砖讜谉 砖讗诪专讜 讘转诇诪讜讚 讘讚讬谞讗 讚讙专诪讬 诇诇砖讜谉 讛讗诪讜专 讘讜 讘讙专诪讗 讘谞讝拽讬谉 讚讚讬谞讗 讚讙专诪讬 讛讜讗 讛讙讜专诐 讘注爪诪讜 砖讛讜讗 注爪诪讜 诪讝讬拽 讻讜' 讗讘诇 讙专诪讗 讘谞讝拽讬谉 讛讜讗 讛讙讜专诐 诇讗讞专 诇注砖讜转 讛讬讝拽 砖讗讬谞讜 讗诇讗 诪讝诪讬谉 讻讜' 注讻"诇 讜诪砖诪注 拽爪转 讚讙专诪讬 讛讜讬 诪注砖讛 讙诪讜专, 讜爪"注.
117 注讬讬谉 讘拽讜谞讟专住 讛讙专诪讬 诇专诪讘"谉.
118 注讬讬"砖 讘讚讬讜谉 讛住讜讙讬讗 讜讗讻诪"诇.
119 注讬讬谉 (砖诐) 讘砖"诪 讘砖诐 讛专诪讘"谉 讜讛专讬讟讘"讗.
120 注讬讬谉 讘砖讬注讜专讬诐 (诇注讬诇 讚祝 谞讜: 讘转讜住' 讚"讛 驻砖讬讟讗) 讘注谞讬谉 讛讙讜讝诇 注"诪 诇讗讘讚.
121 讗讱 拽砖讛 诪驻专砖"讬 (讚"讛 谞讜转谉 诇讜), 讜注讬讬谉 讘专砖"砖, 讜谞专讗讛 讚讬砖 诇讬讬砖讘 驻专砖"讬 注"驻 驻讬专讜砖讬 讛专讗砖讜谞讬诐 讘住讜讙讬讬转 讘"诪 (讚祝 注讞:), 讜讗讻诪"诇.
122 注讬讬谉 讘诪讙讬讚 诪砖谞讛.
123 注讬讬谉 讘拽爪讛"讞 (住讬' 砖"讜 住"拽 讜').
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

